١٣ی تەممووزی ١٩٨٩(١٩٨٩-٠٧-١٣) (٥٨ ساڵ ژیاوە)\nعەبدولڕەحمان قاسملوو (بەفارسی :عبدالرحمان قاسملو) لەدایکبووی ٢٢ی کانوونی یەکەمی ١٩٣٠ لە ورمێ – مردووی ١٣ی تەممووزی ١٩٨٩ لە ڤیێنا، زانایەکی بواری ئابووری و کۆمەڵایەتی و خەباتکەر و پێشمەرگە و سکرتێری گشتی پێشووی حیزبی دێموکراتی کوردستانی ئێران لە ماوەی ساڵانی ١٣٥٠ ھەتا ١٣٦٨، لە شاری ورمێ لە دایکبوو و لە شاری ڤییەنا تیرۆر کرا، دکتۆر قاسملوو کاتێ لەگەڵ چەند ھاوڕێیەکی ئامادەی وتووێژ سەبارەت بە ئاشتی نێوان کورد و ئێران بوون، لە شاری ڤییەنای وڵاتی نەمسا، بەدەست نوێنەرانی کۆماری ئیسلامی ئێران تیرۆر دەکرێن.\nپووختەیەک لە ژیانی[دەستکاری]\nعەبدولرەحمان قاسملوو لە شەوی یەڵدای ساڵی ١٣٠٩ی ھەتاوی ڕێکەوتی ٢٢ی کانوونی یەکەمی ساڵی ١٩٣٠ زایینی لە شاری ورمێ لە بنەماڵەیەکی ناسراو و دەوڵەمەندی دەست ڕۆیشتوودا لە دایکبوو. خوێندنی سەرەتایی و ناوەندی لە ورمێ و تاران تەواوکرد.\nھێشتا زۆر منداڵ دەبێت کە لەگەڵ باسە سیاسییەکان ئاشنا دەبێت بیرو باوەڕی ئازادیخوازانە لە مێشکییدا دەجوڵێت، بۆخۆی لەم بارەیەوە لە کتێبی"چل ساڵ خەبات لە پێناوی ئازادی"دا پاش باسی سەفەری ٣٠ کەس لە کوردەکان بۆ باکوو لەسەر بانگھێشتنی یەکێتیی سۆڤیەت، دەنووسێ: "ھەر چەند ئەو کاتە من تەمەنم یازدە ساڵ بوو، بەڵام وەک زۆر منداڵی ئەو سەردەمە سیاسەت سەرنجی ڕاکێشا بووم".\nزیاتر بابم یەکێک لە ئەندامانی ئەو ھەیئەتە بوو، زۆر باشم لەبیرە کە لە باکوو ھاتەوە چەندین تاقەندی لەگەڵ خۆی ھێنابوو، تاپڕێکی باشیشی پێ بوو. وادیارە سۆڤیەتییەکان قەند و تفەنگ و شتی دیکەیان بە دیاری دابوو بە ھەموو ئەندامانی ھەیئەت، قەند بە تایبەتی زۆر بە نرخ بوو چونکە ئەو کاتە لە ئێران زۆر کەم و گران بوو، من ئەو کارەم زۆر پێ سەیر بوو، چونکە لە ماڵی ئێمە براکانم و ئامۆزاکانم کە لە من گەورەتر بوون، باسی ئەوەیان دەکرد کە بابم لەگەڵ چەند کەسی دیکە چوون بۆ باکوو حەق و ئازادیی کوردان داوا بکەن. بۆیە ڕاست و ڕەوان لە بابم پرسی: ئەدی مافی کوردان چی لێھات؟\nعەبدولرەحمان قاسملوو ساڵی١٣٢٤ تێکۆشانی سیاسیی خۆی بە دامەزراندنی یەکێتیی لاوانی دێموکرات لە شاری ورمێ دەست پێ کرد، ساڵی١٣٢٥ کۆماری کوردستان لە مەھاباد ڕووخا. بەدوای ئەو دا ئەویش بۆ خوێندن چووە تاران ساڵی١٣٢٧ بۆ درێژە پێدانی خوێندن چوو بۆ پاریس پایتەختی فەڕەنسا. گەیشتنی بە پاریس ھاوکات بوو لەگەڵ تەقەکردن لە شای ئێران لە زانکۆی تاران (٢٥ی ڕێبەندانی ١٣٢٧) کە بووە بەھۆی لە نێو چوونی ئازادییە دێموکراتییەکان لە سەرانسەری ئێراندا. بەو بۆنەیەوە کۆبوونەوەیەکی بەرینی خوێندکارە ئێرانییەکان لە پاریس پێکھات کە لەوێدا قاسملوو بە درێژی لەدژی شاو ڕژێم قسەی کرد لە ئاکام دا خوێندکاران پەیامێکی ناڕەزاییان بۆ محەممەدڕەزا پەھلەوی نارد، ئەم کارە بووە ھۆی فشاری باڵیۆزخانەی ئێران لە پاریس، تەنانەت حکوومەتی فەڕەنسا بۆسەر قاسملوو. سەرئەنجام ناچاربوو پاریس بە جێ بھێڵێت و وەک یەکەم بوورسییەی ئێرانیی «یەکێتیی نێونەتەوەیی خوێندکاران» چوو بۆ پڕاگ پایتەختی چێکۆسلۆڤاکیا. ھەر لەو ماوەیەدا کە لە فەڕەنسا بوو، بە ھاوکاریی چەند خوێندکاری دیکەی کورد کۆمەڵەی خوێندکارانی کورد لە ئەورووپایان دامەزراند.\nلەو ماوەیەدا کە لە پڕاگ خەریکی خوێندن بوو لە تێکۆشانی یەکێتیی نێونەتەوەیی خوێندکارانیشدا بەشدار بوو. ساڵی١٣٣٠ بە نوێنەرایەتیی خوێندکارانی ئێران لە دووەمیین کۆبوونەوەی ئەم ڕێکخراوەدا کە لە شاری پڕاگ گیرا بەشداربوو، ھەر لەو ماوەیەدا وەک نوێنەری ئێران لە زۆر کۆبوونەوەو کۆنفرانسی فیدراسیۆنی جیھانیی لاواندا لە شاری بوداپێست پایتەختی مەجارستان بەشداربوو.\nساڵی١٣٤١ (١٩٦٢ زایینیی) قاسملوو لەزانستگەی پڕاگ دکتۆرای زانستی ئابووریی وەرگرت و ھەتا ساڵی ١٣٤٩(١٩٧٠) لە زانستگەی پڕاگ دەرسی ئابووریی سەرمایەداری و ئابووریی سۆسیالیستی و تیئۆریی ھەڵدانی ئابووری ی گوتەوە. لەو ماوەیەدا دکتۆر قاسملوو چەندین کتێب و نامیلکەی لەسەر گیرو گرفتە ئابووری و کۆمەڵایەتیی و سیاسییەکان نووسی کە لە ھەموویان بەناوبانگتر کتێبی کوردستان و کوردە. ئەم کتێبە لە بنەڕەتەوە لەسەر زمانی چیکیی نووسرایەوە، تائێستا بە زمانەکانی:ئینگلیزی سلۆڤاکی، پۆڵەندی، عەرەبی و کوردی و فارسی و ھیندی وچەند بەشیشی بە فەڕەنسی چاپ و بڵاوکراونەتەوە.\nدکتۆر قاسملوو زمانەکانی کوردی، فارسی، تورکی، عەرەبی، ئینگلیزی، فەڕەنسی، چێکۆ ـ سلۆڤاکی، ڕووسی بە باشی دەزانی و بەزۆر زمانی دیکەش وەک ئەڵمانی و زمانەکانی سلاڤ تاڕادەیەک ئاشنا بووە.\nساڵی١٣٤٩ پاش دەرچوونی بەیاننامەی ١١ی ئازار و ڕێککەوتنی نێوان ڕێبەرایەتیی بزووتنەوەی کورد لە باشووری کوردستان و دەوڵەتی ئەو وڵاتە ئیمکانی تێکۆشانی سیاسی لە ڕۆژھەڵاتی کوردستانزیاتر بوو. لەو کاتەدا دکتۆر قاسملوو لە ئەورووپا گەڕایەوەو بە ھاوکاریی چەند کەس لە یارانی نزیک ئەرکی زیندوو کردنەوەی ڕێکخراوەکانی حیزبی دیموکراتی لەئەستۆ گرت. لە کۆنفرانسی سێیەمیی حیزبدا کە مانگی جۆزەردانی ساڵی ١٣٥٠ گیرا، دکتۆر قاسملوو بە ئەندامی کۆمیتەی ناوەندی و پاشان بە سکرتێری گشتیی حیزبی دیموکراتی کوردستانی ئێران ھەڵبژێردرا و لەو کاتەوە لە ھەموو کۆنگرەکانی حیزب دا وەک سکرتێری گشتی ھەڵبژێردرایەوە. بەمجۆرە بۆ ماوەی ھەژدە ساڵ وەک ڕێبەرێکی کارزان و شارەزا لەپلەی یەکەمی بەرپرسیارێتیدا کاروباری حیزبی دێموکراتی کوردستانی ئێرانی لە یەکێک لە سەختترین قۆناخەکانی خەباتی ئەم حیزبەدا بەڕێوەبرد.\nدکتۆر قاسملوو ڕۆژی (٢٢ی پووشپەڕی ساڵی١٣٦٨، ١٣ی تەممووزی ١٩٨٩) لە کاتێک دا بۆ دۆزینەوەی ڕێگای چارەسەری ئاشتیخوازانەی کێشەی کورد لە ئێران دا لەگەڵ چەند نوێنەرێکیی حکوومەتی کۆماری ئیسلامی ئێران لە ڤییەن لەسەر مێزی وتووێژ دانیشتبوو لەگەڵ عبداللە قادری ئازەر ئەندامی کۆمیتەی ناوەندی و نوێنەری حیزبی دیموکراتی کوردستانی ئێران لە ئەورووپا بەدەستی نوێنەرانی کۆماری ئیسلامی ئێران شەھید کران. ھەر لەو تیرۆرە دا دکتۆر فازل رەسووڵ، ھاوڵاتی باشووری کوردستانیش شەھیدکرا.\nسەرەتای خەباتی سیاسی[دەستکاری]\nلە ١٣ی تەممووزی ١٩٨٩، یەکێک لە سامناکترین ڕووداوەکانی مێژووی کورد لە ڤییەنی پایتەختی نەمسا دکتۆر عەبدولرەحمان قاسملوو سکرتێری گشتیی پێشووی حیزبی دێموکراتی کوردستانی ئێران لەگەڵ عەبدوڵڵا قادری ئازەر و فازیل ڕەسوڵ مەحموود لەسەر مێزی وتووێژ لەگەڵ نوێنەرانی کۆماری ئیسلامیی ئێران تیرۆر دەکرێن دکتۆر قاسملوو لەکاتێکدا تێرۆرکرا کە بۆ دۆزینەوەی ڕێگاچارەیەکی ئاشتییانە بۆ بابەتی کورد لە ئێران و بۆ بەدەستھێنانی مافە سیاسیی و مرۆڤایەتییەکانی نەتەوەی کورد چووبووە ئەم دیدارە. سەرەڕای بەڵگە حاشا ھەڵنەگرەکانی کاتی تێرۆرکردنەکە وڵاتیی نەمسا ڕێگای بە پۆلیس و دەزگای حوکومیی خۆی نەدا لێکۆڵینەوە و بەدواداچوونەکان بە ئەنجام بگەیەنن، لە ئاکامدا ئەم تاوانە کەم وێنەیە کە لە نێو دڵی وڵاتێکی دیموکراتیکی ئەورووپادا ئەنجام درابوو بێ سزا مایەوە و دۆخە یاسایییەکەی ھیچ کات چارەسەر نەکرا.\nپلاکێکی یادگاری بۆ عەبدوڵڕەحمان قاسملۆ و عەبدوڵا قادری لە ڤیێنای وڵاتی نەمسا\n^ چل ساڵ خەبات لە پێناوی ئازادی، چاپی دووھەم، ١٣٦٧ لاپەڕەی ٦٢–٦١.\nوەرگیراو لە «https://ckb.wikipedia.org/w/index.php?title=عەبدولڕەحمان_قاسملوو&oldid=955248»\nمردن بە چەکی ئاگرین لە وڵاتی نەمسا\nئەم پەڕەیە دواجار لە ٢٢:١٦ی ٢٧ی حوزەیرانی ٢٠٢٢ نوێ کراوەتەوە.


statements-may3122-kirmanciyanavin – KCK-Info\n٣١ گوڵان ٢٠٢٢\nکەجەکە: سەرکەوتن بۆ ئەو کەسانە دەبێت کە بە ڕۆحی ١ی حوزەیرانەوە بەرخۆدان دەکەن\nئێمە هەڵمەتی ١ی حوزەیران، کە یەکێکە لە قۆناغە هەرە گرنگەکانی تێکۆشانی ئازادیی کوردستان لە گەل، هێزە شۆڕشگێڕ و دیموکراسیخوازەکانمان و لە مرۆڤایەتیی بەرەنگار پیرۆز دەکەین. لە کەسایەتپی هەزاران شەهیددا، کە سەرکەوتوانە پێشەنگایەتیی پراکتیکی و هەڵمەتی ١ی حوزەیرانیان بەڕێوەبرد و خەبات و تێکۆشانیان گەیاندە ئەمڕۆ بە ڕێزەوە یادی هەموو شەهیدانی شۆڕش و دیموکراسی دەکەینەوە، ئێمە بەڵێنی خۆمان دووپات دەکەینەوە، کە پشت بە یادی شەهیدان دەبەستین و یادی و رێگایان و ئامانجەکانیان سەر سەرکەوتن و سەرفیرازی دەگەیەنین.\n١ی حوزەیران هەڵمەتێکی مێژوویی تێکۆشان و خەبات و ئازادییە بە پێشەنگایەتیی گەریلا لە دژی هێرشە پاکتاوکارییە ناوخۆیی و دەرەکییەکان، کە وەک بەشی کۆتایی پیلانگێڕیی نێونەتەوەیی بوو، پاکتاوکارانی ناوخۆ بە پشتبەستن بە هێزە پیلانگێڕە نێونەتەوەییەکان ویستیان ئەم بزووتنەوەیە لە هێڵی ئازادی و ئامانجەکەی دووربخەنەوە و کۆتایی پێ بهێنن. هەڵمەتی ١ی حوزەیران بووە هەڵمەتێکی مێژوویی دژی ئەمە. لەگەڵ هەڵمەتی ١ی حوزەیراندا لە پاکتاوکاریی پاکتاوکاران و ئامانجی هێزە پیلانگێڕەکان پوچەڵکرایەوە.\nهەڵمەتی ١ی حوزەیران لە ڕووی ئایدۆلۆژی و سیاسی و کۆمەڵایەتی و سەربازییەوە هەڵوێست و پێگەی ئازادیی گەلی کورد و ڕۆحیەت و تێکۆشانی لە دژی خیانەت و خۆبەدەستەوەدان لە سەر بنەمای نەتەوەی دیموکراتیک و ڕێکخستنکردن گەیاندە ئاستێکی بەرز و تێکۆشانە ڕەواکەى بەهێزتر کرد. ئەو هەڵمەتەش زەمینەیەکی بەهێزی دروستکرد بۆ بنیاتنانی پارادایمی دیموکراتیک، ژینگەیی و ئازادیی ژنان، کە لە لایەن ڕێبەر ئاپۆوە ئافرێنراوە و و بووە بەشێکی پراکتیکی شەڕی گەلی شۆڕشگێڕی. ئەمڕۆ بەرخۆدانی گەورە لە زاپ، ئاڤاشین، مەتینا، حەفتانین و خواکورک ئەنجامدەدرێت و بە واتای لوتکەی ١ی حوزەیرانە.\nلە دژی هێرشە داگیرکارییەکانی دەوڵەتی تورکی فاشیست، کە هێرش دەکات بۆ تەواوکردنی کۆمەڵکوژی و پاکتاوکاری لە دژی کوردان و بەدیهێنانی خەونەکانی میساقی میلی، گەریلاکان قارەمانانە لە هێڵی سەرکەوتندا خۆڕاگری دەکەن و گورزی قورس لە دوژمن دەدەن. جارێکی تر یادی شەهیدانی زاپ و ئاڤاشین و مەتینا دەکەینەوە، کە ئەو بەرخودانەیان گەیاندووەتە بەرزترین ئاست. ئێمە سڵاو لە هەموو فەرماندە و شەڕڤانانی هەپەگە و یەژاستار دەکەین، کە بە ڕۆحێکی گیانفیدایی زاپ و ئاڤاشین-یان کردووەتە گۆڕستانی دوژمنان و بە قوڵترین هەستی هەڤاڵێتی و هاوڕێیانەوە هیوای سەرکەوتنیان بۆ دەخوازین و سڵاویان لێدەکەین. بە دڵنیاییەوە لەم شەڕەدا دەوڵەتی تورکی داگیرکەر و پاکتاوکار و هاوبەشەکانی تێکدەشکێت و بەرخۆدانی گەریلا و گەل سەردەکەوێت.\nبەرخۆدانی گەریلا پیلانەکانی دەوڵەتی تورکی پووچەڵکردەوە\nدەوڵەتی تورکی داگیرکەر و پاکتاوکار ویستی لە ماوەیەکی کورتدا بەرخۆدانی گەریلا تێکبشکێنێت و باشووری کوردستان داگیر بکات، بەڵام بەرخۆدانی فیداییانەى گەریلا پیلانەکانی دەوڵەتی تورکی فاشیست و پاکتاوکاری پووچەلکردەوە. گەریلاکانی ئازادیی کوردستان نەک هەر بەرگرییەکی گەورە لە بەرامبەر پێشکەوتوترین تەکنیکەکانی ئەو سەردەمە دەکەن، بەڵکو دژی چەکی کیمیاییش کە بەکارهێنانی تاوانی جەنگ و دژ بە مرۆڤایەتییە، مێژوویەکی نوێی بەرگری و بەرەنگاری تۆمار دەکەن. گەریلاکانی ئازادیی کوردستان بە ڕۆح و ئیرادە و بەرخۆدانی ئاپۆیی تێدەکۆشن و شەڕ دەکەن، جارێکی دیکە سەلماندیان لە هەموو هەلومەرجێکدا کوردستان و گەلی کورد لە دژی هێرش و داگیرکاریی دوژمنان دەپارێزن.\nلەكوێ كە دۆژمن دەیەوێت لەوێدا خۆی بەجێ بكات، گەریلا بەهێزێكی بەهێزە و چالاكانە زەبڕی لێدەوەشێنێت و رۆژانە زەبری قورس لەئەرتەشی توركی داگیركەر دەوەشێنێت. دەوڵەتی تورك و فاشیستی ئاكەپە ـ مەهەپە بۆ ئەوەی لەپێ خۆی راگێرێت، هەموو هیوای خۆی بەشەڕی لەدژی كوردان بەستووەتەوە و راستیەكان لەرای گشتی دەشارێتەوە.\nبێدەنگی بەواتا بەشداربوونە لە تاوان\nدەوڵەتی تورك كاتێك لەبەرامبەر بەگەریلا بندەكەوێت، تاوان شەڕ ئەنجامدەدات و چەكی كیمیایی بەكاردێنێت. بەكارهێنانی چەكی كیمیایی تاوانێكی مرۆڤیی شەڕە. داواكارین لەنەتەوەیەكگرتووەكان، هەموو هێز و رێكخراو و دام و دەزگا جیهانی و هەرێمیەكان دەكەین كە واژۆی رێككەوتنی نێونەتەوەیی لەدژی قەدەغەكردنی چەكی كیمیایی كردوە، بێدەنگ نەمینن و هەڵوێستی خۆیان لەبەرامبەر بەدەوڵەتی قڕكەر ئاشكرا و زەلال بكەن. بێدەنگی لەبەرامبەر بەبەكارهێنانی چەكی كیمیایی بەواتای بەشداربوون و هاوبەشی لەتاوانی دژ بەمرۆڤایەتیە.\nبانگەوازی لەگەلەكەمان، دۆستانمان و مرۆڤایەتی دەكەین با لەبەرامبەر بەم تاوانەوە لەدژی مرۆڤایەتی كە دەوڵەتی تورك بەرێوەی دەبات بێدەنگ نەمینن و تێكۆشانی خۆیان زیاتر پەرە پێ بدەن و بەهێزتر بكەن.\nگۆڕانكاری جۆگرافی”دیمۆگرافی” قڕكردنێكی هەرە وەحشیگەرانەیە\nدەوڵەتی توركی فاشیستی ئاكەپە ـ مەهەپە خاوەن چەمكی دۆژمنكارانەی كوردە. ئامانجیان تەنیا گەریلا و بزوتنەوەی كوردان نیە. لەبەر ئەوەی بزوتنەوەی ئازادیی كوردان لەدژی قڕكردنە، دەوڵەتی تورك هێرشی دەكاتەسەر. دەوڵەتی تورك دۆژمنی كوردان و ئامانجی ئەساسی لەناوبردنی كوردانە. لەسەر ئەم بنەمایە لەهەرشوێنێك پەلاماری كوردان دەدات، كوردان دەكۆژێت و وەكو ئەوەی لەرۆژئاوا دەیەوێت لەسەر خاكی كوردان دیمۆگراف بگۆڕێت. گۆڕینی دێمۆگرافی ئەمڕۆكە قڕكردنی هەرە وەحشتناكە. دەوڵەتی تورك، ویلایەتەیەكگرتووەكانی ئەمریكا و ئەوروپا لەپێشدا دەیانەوێت هەموو دام و دەزگایەك كە پەیوەندیان لەگەڵی هەیە، دەیەوێت بیانكاتە هاوبەشی قڕكردنی كوردان و لەسەریان دەسەپێنێت كە پشتگیری پێ بدەن. بانگەوازی لەو هێزانە دەكەین با نەبنە هاوبەشی هێرشی قڕكردنی دەوڵەتی تورك. دەبێت لەگەڵ، گەلی كورددا بن، ئەو كوردەی كە تێكۆشانی هەرە رەوا لەدنیا بەرێوە دەبات.\nبانگەوازی لەهۆنەرمەندان، نوسەر و رۆشنبیران\nلەبەرامبەر دۆژمنایەتی كە لەبەرامبەر بەكوردان لەلایەن دەوڵەتی توركی قڕكەر و داگیركەر و فاشیستی ئاكەپە ـ مەهەپەوە بەرێوە دەبردرێت، گەلی وڵاتپارێزی كوردستان لەپێشدا، هەموو گەل، دۆستانمان و لایەنگەرانی دیموكراسی لەهەموو شوێنێك تێكۆشان بكەن. هەرچۆن گەریلا لەهەموو شوێنێك لەبەرخۆدان و خۆڕاگری و تێكۆشاندایە، دەبێت هەر كەس لەجێگەی خۆیدا لەبەرامبەر بەفاشیزمی ئاكەپە ـ مەهەپە تێكۆشانیان بەهێزتر و مەزنتر بكەن.\nرۆشنبیر، نوسەر و هۆنەرمەند لەبەرامبەر بەكۆمەڵگە ئەرك و بەرپرسیاریەتی خۆیان هەیە. لەبەرامبەر بەهێرشی هەمەلایەنە لەسەر بوونی كوردان، دەبێت رۆشنبیر و هۆنەرمەند باشتر خاوەنداری لە ئەركی خۆیان دەركەون و پشتگیری كۆمەڵگە بكەن. دەبێت مرۆڤن رۆشنبیر و پێشكەوتووی كۆمەڵگە دەستپێشخەری بگرنەدەست و هەوڵەكانیان بەگەڕ بخەن. لەپێش هەموویاندا دەبێت هاوشانی گەریلا و گەلدا بن. گەریلا لەبەرامبەر بەكارهێنانی چەكی كیمیایی، خیانەت و داگیركاری لەبەرخۆداندایە. رۆشنبیر، نوسەر و هۆنەرمەند دەبێت پێشەنگایەتی تێكۆشان بكەن.\nبا بەرۆحی گەنجیەتی ئاپۆیی تێكۆشان گەشتر بكەین\nكۆردیناسیۆنی كۆمەڵگەی گەنجان لەبەرامبەر بەداگیركاری و قڕكردن هەڵمەتی وەرن جەنگی ئازادی دابوو دەست پێ كردن، ئێمە ئەو هەڵمەتە زۆر واتادار دەبینین و دەستنیشان دەكەین ئێمە لەگەڵ ئەو هەڵمەتەین. گەنجانی كوردی ئاپۆیی لەپێشدا بانگەوازی لەهەمووگەنجان دەكەین بەشداری هەڵمەتی جۆانان ببەن. گەریلا بەرۆحی گەنجی لەبەرخۆی دەدات و تێدەكۆشێت. گەلی وڵاتپارێزی كوردستان و گەنجانی دەبێت لەهەرشوێنێك بەرۆحی گەنجیەتی ئاپۆیی تێكۆشان بەهێزتر و گەشتر بكەن.\nئەوا دەوڵەتی توركی داگیركەر و قڕكەر و هاوبەشەكانیان بن بكەون. ئەوا سەركەوتن ببێتە ماڵی ژنان، گەنجان و مرۆڤایەتی و ئەو كەسانەی كە دڵیان لەگەڵ ئاگری ئازادی كە بەرۆحی یەكی حۆزەیران خۆڕِاگری دەكەن.


لایه‌نه ناكۆكه‌كانی باشووری سوودان رێككه‌وتن\nرۆژی چوارشه‌ممه‌ی رابردوو هه‌ردوو سه‌رۆكی وڵاتی باشووری سوودان سیلڤا كیرمیاردیت و ركابه‌ره‌كه‌ی ریاك مشار له پایته‌ختی ئه‌و وڵاته خه‌رتووم و ئاماده‌بوونی سه‌رۆكی وڵاتی سوودان مشیر عمر به‌شیر واژوویان له‌سه‌ر رێككه‌وتنێك كرد .بۆ كۆتایی هێنان به شه‌ر و راگه‌یاندنی ئاگربه‌ست و تاوه‌كوو باشووری سوودان له تونێلی شه‌ر بهێنرێته ده‌ره‌وه كه ماوه‌ی چوار ساڵه تێی كه‌وتووه.\nبه‌پێی ئه‌و رێككه‌وتنامه‌یه له ماوه‌ی ٧٢ كاتژمێر پێویسته بخرێته واری جێ به‌جێكردنه‌وه و بۆئه‌وه‌ی رێگه خۆشبكرێت بۆ رێكه‌وتنی ئاشتی له نێو وڵاتدا و دووركه‌وتنه‌وه له شه‌ڕی ناوخۆیی به‌م بۆنه‌یه‌شه‌وه سه‌رۆكی وڵاتی سوودان عومه‌ر به‌شیر رایگه‌یاند : رێككه‌وتنی ئاشتی له باشووری سوودان دیاری وڵاتی سوودانه بۆ هه‌موو وڵاتانی جیهان و دڵخۆشی خۆیشی به‌رامبه‌ر به رێككه‌وتنه كه ده‌ربڕی.\nله لایه‌ن خۆیشییه‌وه سه‌رۆكی وڵاتی باشووری سوودان سلڤاكیر میاردیت سوپاسی خۆی گه‌یانده سه‌رۆكی سوودان عومه‌ر به‌شیر بۆ ئه‌و هه‌وڵ و كۆششه‌ی كه پێشكه‌شی كردووه بۆ گه‌یشتنی لایه‌نه ناكۆكه‌كانی باشووری سوودان به‌رێككه‌وتن و پابه‌ندبوونی خۆیشی ده‌بڕی له‌سه‌ر هه‌موو ئه‌و به‌ندانه‌ی كه له رێككه‌وتنه‌كه‌دا هاتوون بۆ دوورخستنه‌وه‌ی وڵات له شه‌رو به‌قه‌راربوونی ئاشتی و ئارامی له وڵاتی باشووری سوودان.\nهه‌روه‌ها ریاك مشار سه‌ركرده‌ی ئۆپۆزسپۆنی له باشووری سوودان دووپاتی كرده‌وه كه خه‌ڵكی باشووری سوودان زۆر دڵخۆشن به راوه‌ستاندنی شه‌ڕو رایگه‌یاند كه ئه‌م رێككه‌وتنه ده‌بێته هۆی گه‌ڕانه‌وه‌ی ملیۆنان ئاواره‌ی سوودان بۆ سه‌ر ماڵ و حاڵیان كه به‌هۆی شه‌ر و نائارامییه‌وه كۆچیان بۆ وڵاتان كردبوو.\nشایانی باسه سلیڤاكیر و مشار رۆژی دووشه‌ممه‌ی رابردوو له خه‌رتوومی پایته‌ختی سوودان كۆبوونه‌وه بۆ دانووستاندن و رێككه‌وتن بۆ كۆتایی هێنان به ئاڵۆزییه‌كان باشووری سوودان كه له ساڵی ٢٠١٣ ـه‌وه ده‌ستیپێكردووه.\nهه‌ربۆیه هه‌ردوو سه‌ركرده هیوایان خواست كه بگه‌نه رێككه‌وتن و ئاشته‌وایی و دوایی گه‌یشتن به بڕیاری كۆتایی هه‌ردوولا به‌سه‌رپه‌رشتی عومه‌ر به‌شیر سه‌رۆكی وڵاتی سوودان له‌سه‌ر ئه‌م خاڵانه رێككه‌وتن.\n١- پێویسته ئاگربه‌ستی هه‌میشه رابگه‌ینرێت له هه‌موو باشووری سوودان و له‌ماوه‌ی ٧٢ كاتژمێر جێ به‌جێ بكریت و پێویسته هه‌ردوولا هه‌موو هه‌ماهه‌نگی و ئاسانكارییه‌ك له‌م رووه‌وه بكه‌ن هه‌روه‌ها ده‌روازه‌كان بكرێنه‌وه و دیله‌كانی هه‌ردوولا ئازاد بكرێن .\n٢- كاری جیددی بكرێت بۆ به نیشتمانی كردن هێزه چه‌كداره‌كان و پۆلیس و ئاسایش بۆ ئه‌وه‌ی بچێته خانه‌ی به‌رگری له نیشتیمان و دوور له خیلایه‌تی و ناكۆكییه‌كانه‌وه.\n٣- پێویسته بڕیاره‌كان له ماوه‌ی ٩٠ رۆژ ته‌واو بكرێن پێش كۆتایی هاتنی ئه‌و خوله‌ی دانووستانه‌كان دواتر ماوه‌ی گواستنه‌وه ده‌ستپێبكات له ماوه‌ی ٣٠ مانگدا كه له‌و ماوه‌یه‌دا پێویسته ده‌سه‌ڵاته‌كان دابه‌ش بكرێن به‌پێی شێوه‌یه‌ك كه له‌سه‌ری رێكده‌كه‌ون تاوه‌كوو وڵات ئاماده بكرێت بۆ هه‌ڵبژاردنێكی پاك و بێگه‌رد به به‌شداری هه‌موو حیزب و لایه‌نه‌كان.\n٤- پێویسته هه‌وڵه‌كان چڕ بكرێنه‌وه بۆ دووباره بنیاتنانه‌وه‌ی ژێرخانی ئابووری و پێشكه‌شكردنی خزمه‌تگوزاری بۆ وڵاتی باشووری سوودان له هه‌موو بواره‌كاندا به تایبه‌تی ئه‌و بوارانه‌ی كه زیاتر په‌یوه‌ندیان به ژیان و گوزه‌رانی خه‌ڵكه‌وه هه‌یه و به‌م بۆنه‌یه‌وه هه‌ردوولا داوا له كۆمه‌ڵگه‌ی نێوده‌وڵه‌تی ده‌كه‌ن كه هاوكارییان بكات.\n٥- حكوومه‌تی باشووری سوودان له كاتی ده‌ستبه‌كاربوون له كاره‌كانیدا پێویسته به هه‌ماهه‌نگی له‌گه‌ڵ ولاتی سوودان و حكوومه‌تی سوودان به هه‌ماهه‌نگی حكوومه‌تی باشووری سوودان دووباره كار له‌سه‌ر نۆژه‌نكردنه‌وه و به‌كارخستنی كیڵگه نه‌وتییه‌كان بكه‌ن كه ناویان له رێككه‌وتنامه‌كه‌دا هاتووه و بۆ زیاتر كردنی ئاستی هه‌نارده‌كردنی نه‌وت وه‌كوو ساڵانی پێشووتر پێویسته له‌سه‌ر حكوومه‌تی باشووری سوودان كه داهاتی نه‌وت له خزمه‌تی هاووڵاتیاندا به‌كاربهێنێت و رێژه‌ی هه‌ژاری كه‌مبكاته‌وه.\nشایانی باسه سه‌رۆكی وڵاتی سوودان عومه‌ر به‌شیر به داینه‌مۆی ئه‌و رێككه‌وتنامه‌یه داده‌نرێت كه هه‌موو هه‌وڵێكی دا بۆ یه‌كگرتنی لایه‌نه ناكۆكه‌كانی باشووری سوودان هه‌ربۆیه‌شه ئه‌م رێككه‌وتنه له ٢٧ -٥ -٢٠١٨ له كۆشكی كۆماری به ئاماده‌بوونی سه‌رۆكی سوودان عومه‌ر حه‌سه‌ن به‌شیر و سه‌رۆكی باشووری سوودان سیلڤاكیر میاردیت و د.ریاك مشار سه‌رۆكی بزوتنه‌وه‌ی میللی بۆ رزگاری لایه‌نه‌كانی دیكه واژووی له‌سه‌ر كرا.


Diplomatic Magazine | بۆچی ڕۆژی مامۆستایان لە یابان بونی نییە؟\nجارێکیان کە تازە چووبومە یابان و بووبووم بە مامۆستا لەوێ، لە هاوکارە یابانییەکەم، مامۆستا (یاماموت Yamamot)م پرسی، بۆچی ڕۆژێکی تایبەت بە ڕۆژی مامۆستایان لە یابان بونی نییە؟\nئەو سەری سوڕما لە پرسیارەکەم و وتی: ئێمە هیچ ڕۆژێکی دیاریکراومان، بەناوی ڕۆژی مامۆستایانەوە نییە.\nبەبیستنی ئەو وەڵامە، نەمزانی دەبێت باوەڕی پێبکەم یان نا، لە بیر و فکری خۆمدا ڕۆچووبووم: چۆن وڵاتێک کە لە رووی ئابووری و زانست و تەکنەلۆژیادا، گەیشتبێتە بەرزترین ئاست، سەبارەت بە مامۆستا بەوشێوەیە کەمتەرخەمبن و کاری مامۆستا ئەوەنە بە کەم سەیر بکەن؟\nبە ڕێکەوت، هەمان ڕۆژ دوای کار، (یاماموت) مامۆستا یابانییەکەی هاوڕێم، منی بۆ ماڵەکەی خۆی بانگێشت کرد. لەبەرئەوەی ئەو ماڵیان دوور بوو لە قوتابخانەکەوە، بە میترۆ ڕۆیشتین.\nلە عەسراندا میترۆ زۆر قەرەباڵغ و جەنجاڵە، ناو میترۆکە پڕ بوو لە خەڵک، هەرچۆنێک بوو، سوار میترۆکە بوین، بەڵام لەبەر ئەوەی زۆر قەرەباڵغ بوو، ناچار بەپێوە وەستاین و خۆم بە شوێنی دەستگرتنەکەوە گرت، بەڵام لەناکاو پیاوێکی بەتەمەن کە لە تەنیشت منەوە، لەسەر کورسییەک دانیشتبوو، پێشنیاری کرد، کورسییەکەی چۆڵ بکات و من بچمە شوێنەکەی دابنیشم.\nمن کە تێنەگەیشتم، بۆچی ئەم پیاوە بەتەمەن و پیرە، وا بەو گەرموگوڕییەوە، جێیەکەی خۆی بۆ من چۆڵ دەکات. نەمتوانی پێشنیارەکەی قبوڵ بکەم، بەڵام ئەو زۆر پێداگیری کرد، ناچاربووم، دابنیشم.\nدواتر داوام لە (یاماموت) کرد، هۆکاری ئەو کارەی ئەو پیاوە پیرەم بۆ روون بکاتەوە. ئەو زەردەخەنەیەکی کرد و ئاماژەی بۆ کارتی زانیاری قوتابخانە، کە بە یەخەی منەوەبوو کرد و وتی: ئەو پیرە مێردە، کارتی مامۆستایی تۆی بینی و وەکو رێزێک بۆ پلەوپایەی تۆ، جێیەکەی خۆی بۆ چۆڵ کردی.\nهەر لەوێدا، کە من بۆ جاری یەکەم بوو، دەچووم بۆ ماڵی مامۆستا یاماموت، ڕۆیشتن بەدەستی بەتاڵ بەلامەوە شتێکی جوان نەبوو، بڕیاڕمدا توحفەیەکی بچووکی بۆ بکڕم.\nمن پێشنیارەکەم بە یاماموت وتو ئەویش قبوڵی کرد، وتی: کەمێک پێشتر فرۆشگایەکی لێیە، کە داشکانیان بۆ مامۆستایان هەیە و دەتوانی کەلوپەل، بە نرخی هەرزانتر لەبازاڕ بکڕیت.\nمن نەمتوانی خۆم بگرم و پێم وت: ئایە ئەم داشکانە تەنها بۆ مامۆستایانە؟\nئەو بەڵێیەکی کرد و وتی: لە یابان، کاری مامۆستایەتی، ڕێزدارترین و بەقەدرترین پیشەیە و مامۆستا بەڕێزترین کەسە. پیشەوەران و خاوەن دووکانان، کاتێک مامۆستایان دەچنە دووکانەکانیان، زۆر خۆشحاڵ دەبن. ئەوان بۆخۆیان ئەم کارە، بە شانازییەکی گەورە دەزانن، کە مامۆستایەک چووەتە دووکانەکەی.\nبەدرێژای ئەو ماوەیەم لە یابان، من چەندین جار بینیومە کە چۆن یابانییەکان، ڕێزێکی زۆر لە مامۆستایان دەگرن.\nلەوێ شوێنی جیاواز بۆ مامۆستایان هەیە، فرۆشگای جیاواز بۆ ئەوان کراوەیە. مامۆستایان بۆ هەر تکت و جۆرە هاتوچۆیەک، لە ڕیزدا ناوەستن و سەرە ناگرن. کەواتە مامۆستایانی یابان، چ پێویستییەکیان بە ڕۆژی مامۆستایانە، لەکاتێکدا کە هەموو ڕۆژێکی ژیانی ئەوان، وەکو جەژن وایە.\nــ یاداشتی مامۆستایەکی ڕۆژهەڵاتی ناوەڕاست، کە لە یابان مامۆستابووە


لەدوای سەرهەڵدانی ڤایرۆسی ئۆمیکرۆن وەک یەکێک لە گۆڕاوە نوێیەکانی کۆرۆنا کە ڕێکخراوی تەندروستیی جیهانی لە ڕیزبەندیی “ڤایرۆسە جێنیگەرانییەکان” دایناوە، بەشێک لە وڵاتانی جیهان ڕاگرتنی گەشتە ئاسمانییەکانیان بۆ ئەو وڵاتانەی ڤایرۆسەکەیان تیادا تۆمارکراوە ڕاگەیاند، ئەمەش بەهۆی مەترسیی جیهان لە تووشبوون بە پەتایەکی دیکە.\nڕێکخراوی تەندروستیی جیهانی ڕۆژی هەینی دوای کۆبوونەوەی کۆمەڵەی هونەریی ڕێکخراوەکە بۆ ڕووبەرووبوونەوەی ڤایرۆسی کۆرۆنا، گۆڕاوی ”B.1.1.529” کە بە ئۆمیکرۆن ناونرا لە ڕیزبەندیی ئەو ڤایرۆسانە دانا کە “مایەی نیگەرانین” و ڕایگەیاند، توێژینەوەکان لەبارەیەوە بەردەوامن و ڕاوێژکارانی ڕێکخراوەکە بەدواداچوون بۆ دوایین گۆڕانکاری و زانیارییەکان لەبارەیەوە دەکەن.\nلەگەڵ ئەوەشدا زانایانی ڤایرۆسناسی و پزیشکی، هۆکاری دڵەڕاوکێیان لەبارەی ڤایرۆسەکەوە بۆ کەمیی زانیارییەکان لەبارەی گۆڕاوەکە دەگێڕنەوە، وەک تاچەند خێرایە لە بڵاوبوونەوە، تاچەند دەبێتەهۆی دەرکەوتنی نیشانەی توند لەو کەسانەی تووشی دەبن و کاریگەریی ڤاکیسنەکان چەند دەبێت لەسەری؟.\nلە چەند وڵات بڵاوبووەتەوە؟\nتائێستا ڤایرۆسەکە لە ژمارەیەک وڵاتی وەک باشووری ئەفریقا، بۆتسوانا، هۆنگ کۆنگ، بەلجیکا، ئیسرائیل، هۆڵەندا و ئیتالیا تۆمارکراوە و ئەوانەشی تووشبوون لە باشووری ئەفریقاوە گەڕاونەتەوە بۆ ئەو وڵاتانە.\nبەپێی ڕێکخراوی تەندروستیی جیهانی بۆیەکەمجار ڤایرۆسەکە لە باشووری ئەفریقا لە 9ـی تشرینی دووەم سەریهەڵدا، دواتر هۆنگ کۆنگ یەکەم حاڵەتی ڤایرۆسەکەی لە ناو گەشتیارانی فڕۆکەیەکی هاتوو لە باشووری ئەفریقاوە ڕاگەیاند و ئاشکرایکرد کە تووشبووەکە و سەرجەم گەشتیارەکانی دیکە لە کەرەنتینەدان.\nلە ئەوروپاش یەکەم حاڵەت لە بەلجیکا ڕۆژی هەینی و هەریەکە لە ئیتاڵیا و هۆڵەنداش دوێنێ شەممە تۆمارکردنی حاڵەتی ڤایرۆسەکەیان ڕاگەیاند کە سەرجەمیان ئەو کەسانەن لەو وڵاتانەوە هاتبوون كە ڤایرۆسەکەیان تیادا تۆمارکراوە.\nهەروەها دکتۆر ئەنتۆنی فاوچی زانای ئەمریکیی بواری پەتاناسی لەبارەی ڤایرۆسە نوێیەکەوە دەڵێت، هەموو شتێک چاوەڕوانکراوە، بۆیە دەبێت ڕێکارەکان بۆ ڕێگریلێکردنی توندبکرێن بەڵام تائێستا هیچ ئاماژەیەک بۆ بوونی هیچ حاڵەتێکی ئەو گۆڕاوە لە ئەمریکا نییە.\nزانایانی بەدواداچوونی ڤایرۆسەکان ئاماژە بۆ ئەوە دەکەن، ئەو پرۆتینەی ڤایرۆسەکەی لێپێکهاتووە هەڵگری چەندین جۆری شریتی ناوکییە، کە ژمارەیان زیاترە لە 30 شریت و لەو ڕێگەیەوە دەچنە ناو خانەکانی جەستە و هێرش دەکەنەسەری.\nزانایان زۆریی ئەو شریتانە بە مایەی نیگەرانی دادەنێن و دەڵێن دەکرێت هۆکاربێت بۆ خێرا بڵاوبوونەوە و تێکشاندنی سیستمی بەرگری.\nزانایانی جیهان ئێستا لە هەوڵی ئەوەدان بگەن بەو زانیارییەی ئایا ڤایرۆسەکە دەتوانێت بەرگریی سروشتی و بەرگریی دروستبوو لە ڤاکسینەکانەوە تێبپەڕێنێت؟\nبەڵام دکتۆر ئاشیش جیها لە کۆلێژی پزیشکیی زانکۆی براون، بەدووری دەزانێت ڤاکسینەکان هیچ سوودێکیان بۆ دروستبوونی بەرگریی دژی ئەو گۆڕاوە نوێیە نەبێت و دەڵێت، “ئەوە مەحاڵە”.\nچۆن گۆڕاوی ئۆمیکرۆن بە گۆڕاوەکانی دیکە بەراوردبکەین؟\nزانایان پێیانوایە، لەگەڵ بەردەوامیی بڵاوبوونەوەی ڤایرۆسی کۆرۆنا ئەگەری سەرهەڵدانی گۆڕاوی نوێ بەردەوام دەبێت، بەبۆچوونی زانایان زیاتر لە هۆکارێک هەن بۆئەوەی گۆڕاوی ئۆمیکرۆن نیگەرانی دروستبکات.\nئاشیش جیها دەڵێت، لە ماوەی پێنج بۆ شەش مانگی ڕابردوودا چەندین گۆڕاوی دیکە دەرکەوتن بەڵام کاریگەریی گەورەیان نەبووە، بەڵام ئەم گۆڕاوە نوێیە جیاوازە تەنانەت لە گۆڕاوی دەلتا جیاواز و خێراترە.\nئاماژەی بەوەکردووە، ڤایرۆسەکە بەخێرایی لە هەندێک ناوچەی باشووری ئەفریقا بڵاوبووەتەوە لەگەڵ ئەوەی ژمارەی تووشبووان زۆر نین بەڵام ماوەی بڵاوبوونەوەکەی کەمە، “ئەوەی تائێستا توێژینەوە و بەدواداچوونەکان دەریانخستووە لە بڵاوبوونەوەدا خێراترین بڵاوبوونەوەی هەیە کە تائێستا بینیومانە”.\nهەروەها کۆمپانیای مۆدێرنا ڕۆژی هەینی ڕایگەیاند، توێژینەوەکانیان سەبارەت بە ڤایرۆسەکە دەستپێکردووە و لەماوەی چەند هەفتەیەکی کەمدا ئەنجامەکان دەخەنەڕوو.\nهەروەها ڕێکخراوی تەندروستیی جیهانی ڕۆژی هەینی ڕایگەیاند، ئەگەری دووبارە تووشبوونەوە بە گۆڕاوی ئۆمیکرۆن لەوانەی تووشی کۆرۆنا بوون ئەگەرێکی بەهێزە، بەراورد بە گۆڕاوەکانی دیکە مایەی نیگەرانییە.\nچی لەبارەی دروستکردنی ڤاکسینەکانەوە دەوترێت؟\nڕۆژی هەینی کۆمپانیای مۆدێرنا ئاشکرایکرد، بەخێرایی کار بۆ دروستکردنی ڤاکسینی کاریگەر لەسەر ئەو ڤایرۆسە دەکەن.\nلەگەڵ ئەوەشدا مەترسیی زۆری شریتە پێکهێنەرەکانی ڤایرۆسەکە وادەکات ئەگەرەکانی تێپەڕاندنی بەرگریی سروشتی و بەرگریی دروستبوو لە ڤاکسینەکانەوە زیاتربکات.\nمۆدێرنا دەڵێت، “بۆماندەرکەوتووە ڤاکسینەکان و تەنانەت ژەمی زیادەی ڤاکسینیش “ژەمی سێیەم” ناتوانێت بەرگریی پێویست دژی گۆڕاوە نوێیەکە دروستبکات، بۆیە ئەگەری هەیە یەکێک لە ڕێگاکان ژەمی زیاتری ڤاکسینەکان بێت”.\nکۆمپانیاکە دەڵێت، تاقیکردنەوە لەسەر وەرگرتنی دوو ژەمی زیادە دەکەن تاوەکو کاریگەریی لەسەر ڤایرۆسی ئۆمیکرۆن دروستبکات هاوشانی ئەوەش هیچ زیانی دیکەی لێنەکەوێتەوە.\nکۆمپانیای ئەسترازێنیکا دەڵێت، بەدواداچوونەکانیان لەو ناوچانەی ڤایرۆسەکەیان تیادا بڵاوبووەتەوە وادەکەن هەوڵەکانی دروستکردنی ڤاکسین خێرابکەن بەهۆی خێرایی بڵاوبوونەوەی ڤایرۆسەکەوە.\nهەروەها کۆمپانیای بایۆنتێکی هاوبەشی فایزەر لە دروستکردنی ڤاکسینی دژ بە COVID-19 دەڵێت، کاریگەریی ڤاکسینەکەیان لەسەر گۆڕاوە نوێیەکە دەکرێت لە چەند هەفتەیەکی داهاتوودا ئەنجامەکانی دەربکەوێت.\nبەهەمانشێوە کۆمپانیای جۆنسن ئاند جۆنسن ئاشکرایکرد، تاقیکردنەوە لەسەر کاریگەریی ڤاکسینەکەیان دەکەن بۆ گۆڕاوە نوێیەکە.\nپریمەرلیگ.. تا ئێستا ڕۆناڵدۆ گۆڵی لە چێڵسی نەكردووە\nکاریگەرییەکانی ڤایرۆسی کۆرۆنا چیین؟


👫 Mîrza Ebdulqadirê Paweyî کەسایەتییەکان\n📅 کاتی تۆمارکردن Apr 12 2020 3:00AM\nMîrza Ebdulqadirê Paweyî yan jî Mehzun Paweyî (z. [ زۆرتر... 👁] ✖ ✖ ✖ 0 2 ✔ 88% ✍ ج.ع.ئـ. 12-4-2020 3:00:19\n👫 باقی شەفیعی کەسایەتییەکان\n📅 کاتی تۆمارکردن Apr 5 2020 6:39PM\nساڵی 1946 لەدایکبووە، باقی شەفیعی لەگەڵ ئەوەی نەخر [ زۆرتر... 👁] ✖ ✖ 3 1 ✔ 90% ✍ هـ.ب. 5-4-2020 18:39:21\n👫 حسین کوهکن(حسین عثمانی) کەسایەتییەکان\n📅 کاتی تۆمارکردن Sep 9 2020 9:07PM\nخالو حسین کوهکن (به کردی: خاڵۆ حوسێن کۆکەن) (زادهٔ [ زۆرتر... 👁] ✖ ✖ 0 1 ✔ 99% ✍ ج.ع.ئـ. 9-9-2020 21:07:21


Monday, 12.02.2019, 20:02\nئەحمەد ئاڵتان،نووسەر و ڕۆژنامەوانی ناسراوی تورک،ساڵی 1950(1328ی هەتاوی)لە باژاڕی"ئەنقەرە"ی وڵاتی تورکیا لەدایک بووە. کوڕی نووسەر و پەرلەمانتاری پێشووی تورکیا"چەتین ئاڵتان"و برای نووسەر و مامۆستای ناوداری زانستگەی ئەستەنبووڵ"محەممەد ئاڵتان"ە. ئەحمەد ئاڵتان،سەرنووسەری ڕۆژنامەی"تەرەف"ە. هەروەها بە ڕۆماننووسێکی ناوئاشنای تورکیش دادەنرێت کە بەرهەمەکانی بەردەوام بەرەو ڕووی پێشوازییەکی بەرفرەوان دەبنەوە. چەندان جار دەخرێتەوە زیندانەوە و نهایش هەر لە بەندیخانەدایە. خاوەنی چەندان ڕۆمان و بەرهەمی ڕەخنەییە. ئەحمەد ئاڵتان لە گەلێک ڕۆژنامەی وەک حوڕییەت،میللییەت و ڕادیکاڵ دا کاری کردووە.\nئێمە هەموومان هاووڵاتی یەک وڵاتین و لە نێو سەرزەوییەکی هاوبەشدا دەژین. بەڵام گەلۆ هەموومان پێکەوە یەکسانین؟ بڵا پرسیارەکە ڕوونتر بخەمە بەردەم:ئایا تورک و کورد پێکەوە یەکسانن؟ بێ سێ و دوو و بە بێ هیچ چەشنە دڕدۆنگییەک پێمان دەڵێن:"دیارە کە هەموومان پێکەوە یەکسانین".\nبۆیە بەو دەرەنجامە دەگەین لە باری زمانەوە،هیچ یەکسان نین. زمانی لایەنێک لەم وڵاتەدا"زمانی فەرمیی"حوکوومەتە و زمانی لایەنێکی هەرە گەورەی دی لەم وڵاتەدا "فەرمی"نییە.\nلەم وڵاتەدا،زمانی فێرکاری و بار‌هێنان کامە زمانە؟\nباشە هیچ خوێندنگەکەت بۆ فێرکردنی زمانی کوردی پێ شک دێت؟ نا. باشە زانستگەیەکت پێ شک دێت کە زمانی کوردی تێدا بخوێندرێت؟ هەرگیز!\nلەم وڵاتەدا،ئێمە تەنانەت بۆمان هەیە فێری زمانەکانی ئینگلیزی و فەرەنسایی ببین؛بەڵام کوردی یاساخ دەکەین. بۆیە لەم ڕوانگەیەوە (فێرکاری و بارهێنان)دەکرێت بڵێین هیچ یەکسان نین.\nیاسای بنچینەیی و دەستوور هاووڵاتییان بە چی ناو دێنێت؟\nباشە ئەی دەستوور،کورد بە چی ناو دێنێت؟ بە گوێرەی یاسای بنچینەیی،ئەوانیش تورکن. ئایا کورد،"تورک"ە؟ بە دڵنیاییەوە نەخێر! دەی ئەگەر "تورک نییە،بۆچی ئێمە ناوی بە "تورک"دەهێنین؟ چونکە دەستوور بەو چەشنە بڕیار دەدات. ئایا بە گوێرەی یاسای بنچینەیی،هاووڵاتی"کورد"لەم وڵاتەدا،بۆی هەیە "کورد"بێت؟وەرام نەخێرە. بۆیە بەم ئەنجامە دەگەین بە پێی "دەستوور"یش یەکسان نین.\nلە باری "زمان"،لە ڕوانگەی"فێرکاری و بارهێنان"و بە گوێرەی "دەستوور[ئێمەی تورک و کورد]یەکسان نین. ئیتر"ئێمە"لە کوێ لەگەڵ کورددا یەکسانین؟\nکاتێک دەچین بۆ ئیجباری،بە بێ هیچ چەشنە جیاوازییەک،ئێمەی تورک و کورد دەبەن بۆ ئیجباری. لە کاتی وەرگرتنی باج و کۆدەدا یەکسانین. بە بێ هیچ چەشنە هەڵاواردنێک،هەم لە تورک و هەمیش کورد باج و کۆدە وەردەگیردرێت. بۆیە بەو ئەنجامە دەگەین کە لە باری "بەرپرسیاریەتی"یەوە لە هەمبەر حوکوومەتدا،یەکسانین. بەڵام بۆ ئەو شتانەی کە لە حوکوومەتیان وەردەگرین،هیچ یەکسان نین. ئایا بە لای ئێوەوە ئەمە دادپەروەرانەیە؟\nئەوان دەنێرن بۆ ئیجباری. باج و کۆدەیان لێ وەردەگرن،بەڵام ناچنە ژێرباری یەکسانی بۆ زمان،فێرکاری و بارهێنان و دەستوور. پاشانیش سینگ دەدەپەڕێنن و پێیان دەڵێن: "کێشەتان چییە؟". تووڕە دەبن و دەڵێن: "باشە ئێوە بۆچ ئارێشە چێ دەکەن؟". پەلاماریان دەدەن و دەیانخەنە نێو ڕەشەچاڵێکەوە؛ لە شەقامدا وەبەر لێدان و کوتانیان دەدەن و لە بەندیخانەکاندا وەبەر ئازار و ئەشکەنجەیان دەخەن.\nلە ڕوانگەی منەوە،ئەم ئارێشەیە تەنیا تاقە هۆکارێکی هەیە و بەس کە ئەویش"نادادپەروەری"یە. نەتەوەیەک دێت و لە هەمبەر نەتەوەیەکی دیکەدا وەک "کۆیلە"هەڵسوکەوت دەکات و پێی دەڵێت:" دەبێت پێملی ڕەگەزی من،زمانی من و باڵادەستبوونی من بیت".\nدەی باشە ئەی "کورد"کێن؟ ئایا ئێرە وڵاتی ئەوانیش نییە؟ دەستبەجێ وەرام دەدەنەوە:"دیارە کە ئێرە وڵاتی کوردانیشە". ئەگەر ئێرە وڵاتی"هەموومان"ە،ئیدی بۆچی پەرۆش و ترسەکانمان لە هەمبەر ئەم وڵاتەدا"یەکسان"نییە؟\nبۆچی ئێمە لەوەی"پارچە پارچە"بین،دەترسین بەڵام کورد لەوەی وڵات "پارچە پارچە" بێت،ترسی نییە؟گەلۆ "خاوەنانی هاوبەش"ی وڵاتێک،نابێت ترسەکانیان لە هەمبەر وڵاتەکەیاندا هاوبەش بێت؟ ئێمە دەترسین ،چونکە "دادپەروەرانە"لەگەڵ کورددا هەڵسوکەوت ناکەین. لە تەکیاندا هەروەک "کۆیلە"هەڵسوکەوتمان کردووە و پێمان وایە ئەوان ڕەنگە کۆتایی بەم دۆخە بێنن. ئەگەر نەتەوەیەکی گەورەی نێو وڵاتێک،دەسەڵاتی خۆی بە زۆر بەسەر نەتەوەیەکی تردا بسەپێنێت،هەمیشە ترسی "پارچە پارچە"بوونی لە دڵدایە و بێ سێ و دوویش،ئەو وڵاتە بەو دەردە دەچێت.\nئەگەر زمانی کوردانیش ببێتە زمانێکی فەرمی ،ئەگەر ئەوانیش خاوەنی مافی یەکسان بۆ فێربوونی زمانەکەیان بن و "دەستوور"یش بە زۆر "بە "تورک"یان ناو نەهێنێت،ئایا "کێشەی کورد"درێژەی دەبێت؟ هەرگیز. لە ئاکامدا،چارەسەر،ڕوونە و زۆریش سادە و ساکار. ئەگەر یەکسان بین،کێشەکە چارەی دێت. بەڵام بۆچی چارەسەری کێشەکە ناکەن؟\nئێستا ئەم پرسیارە دێتە ئاراوە، باشە بۆچی ئێمە نامانەوێت لەگەڵ کورددا یەکسان بین؟ ئەوە کامە هۆکارە کە ئێمەی تورک دەبێت بانتر لە کورد بین؟ باشە نفووس و حەشیمەت و سوپا،ئەم باڵادەستییە بە تورک دەبەخشێت؟ ڕەنگە بە زۆری چەک ئەمە جێبەجێ بووبێت؟\nئێوە هەر لە هەمان سەرەتاوە پەناتان بۆ چەک بردووە. ئەی بۆچی کاتێک لە چیاکانەوە دەنگی چەکتان بەرگوێ دەکەوێت،لاتان سەیر دەبێت؟\nئێوە بۆ خۆتان چەکەکانتان دانێن،واز لە باڵادەستبوونی ملهوڕانە بێنن،بێگومان،چیاکان چەکیان تێدا نامێنێتەوە. کێشەکەیش چارەسەر دەبێت. بەڵام پێش هەموو شتێک،لە هەمبەر خودا و عەبدەکانیدا پێملی "یەکسانبوون"ببن.


ئابلۆقەکانی ئێران: ویلایەتە یەکگرتووەکان هەوڵەکانی بە دژی "پاڵەوانی" تێرۆر چڕ دەکاتەوە\nگاردیەن – سایمۆن تیسداڵ: سەپاندنی ئابلۆقەی نوێ بە سەر ئێران دا، تەنیا دوو حەوتوو پاش بەڕێوەبەرایەتیی ئۆباما، ترسی ئەوەی دروست کردووە کە ترامپ بە ناوزەد کردنی تاران وەک "پاڵەوانی" تێرۆری جیهانیی بە دوای رووبەڕوو بوونەوەیەکی نوێ دا دەگڕێ.\nئێران بە توڕەیی بەرپەرچی ترامپی داوەتەوە و ئەوی بە کەسێکی بێ ئەزمون و مەترسیدار ناو بردووە. سوپای پاسدارانی ئێران وتوویەتی کە یەکە سەربازییەکانی، رۆژی شەممە مانۆڕێکی مووشەکیی بەڕێوەدەبەن تا "ئامادەیی تەواو بۆ هەڵسوکەوت لەگەڵ هەڕەشەکان [و] ئابلۆقەی سووکایەتیی کەر" نیشان بدەن.\nبەڵام ئەو گومانانەی کە ترامپ خەریکە یەکلایەنانە رێککەوتنی ئەتۆمی لەگەڵ ئێران، کە لە ٢٠١٥ ویلایەتە یەکگرتووەکان، ٤ ئەندامی نەگۆڕی ئەنجومەنی ئاسایشی نەتەوە یەکگرتووەکان و یەکیەتیی ئوروپا واژۆیان کرد، بدڕێنی یا دەور لێداتەوە وێدەچێ وەڕاستی نەگەڕێن.\nوێدەچێ دوورە دیمەنی چڕ کردنەوەی هەوڵەکانی ئامریکا بۆ لێدانی مۆری بنکەی جیهانیی و گەوەرەترین پشتیوانی تێرۆر لە ئێرانی شیعە ئەوە بێ کە کۆتایی بە نفوزی پەرەئەستێنی ئێران لە ناوچەی خۆرهەڵاتی ناوەڕاست بێنێ. "بەرەی شەڕ" پێکهاتووە لە ئێراق، سوریا، ئەفغانستان، بەحرەین، لوبنان و یەمەن، ئەو شوێنانەی کە ئێران شەڕی بە وەکالەت لە گەڵ رەقیبی سوننی خۆی، عەڕەبستانی سعودی، دەکا.\nدژایەتیی ترامپ بەرامبەر ئێران دوای بانگەشەکانی هەڵبژاردن، کە ئەو ئیشاڕەی پێ کردبوو، کەم نەبۆتەوە. یاساغ کردنە بەدناوەکەی سەرکۆماری ئامریکا لەمەڕ سەفەر بۆ ئەو وڵاتە کە لە دژی ٧ وڵات کە زۆرینەی حەشیمەتەکەیان موسوڵمانە هاووڵاتیانی ئێرانیش دەگرێتەوە. حەوتووی رابردوو راوێژکاری ئاسایشی نەتەوەیی ترامپ، مایکێل فلین بە توندی تاقیکردنەوە "نایاساییەکەی" موشەکی بالیستیکیی ئێرانی ئیدانە کرد. فلین وتی کە ئێران لە ژێر "چاوەدێریی" دایە و رەفتارەکەی جیگای رەزامەندیی نیە. ئەو هەروەها وتی "رۆژانی چاو نوقاندن لە بەرامبەر کردارە دوژمنکارانە و شەڕەنگێزانەکانی ئێران لە دژی ویلایەتە یەکگرتووەکان و کۆمەڵگای جیهانیی بەسەر چووە".\nئەو ئابلۆقانەی کە رۆژی هەینی راگەیەنران تا راددەیەکی زۆر سەمبۆلیکن. کۆشکی سپێ دەڵێ ئەوانە تەنیا دەستپێکن و ئەوان پێداچوونەوەیەکی ستراتێژیکیان بە سیاسەتیان بەرامبەر بە ئێران کردووە. بەڵام بەڕێوەبەرایەتیی نوێ دەزانێ کە هەڵوەشاندنەوەی رێککەوتنە ئەتۆمییەکە تووشی بەرهەڵستکاریی تووندی واژۆکەرانی تر دەبێ. لێکۆڵەرەوان لەو باوەڕەدان کە ویلایەتە یەکگرتووەکان لەجیاتان هەوڵ دەدا کە رێککەوتننامەکە لە رێگای داسەپاندنی چاودێریی سەختتر و دانانی بەربەستی زیاتر، بەهێزتر بکا.\nلە هەمانکات دا هەڵوێستێکی ستراتێژیکی نوێ خەریکە گەشە دەستێنێ. نیشانەکانی ئەو لە لێدوانەکانی جەیمز مەتیس، وەزیری بەرگریی ویلایەتە یەکگرتووەکان، لەماوەی سەردانەکەی بۆ تۆکیۆ دەردەکەون. ئەو وتی "ئێران گەورەترین پشتیوانی دەوڵەتیی تێرۆریسم لە جیهانە"، راستییەک کە بە ووتەی ناوبراو نابێ پاشگوێ بخرێ یا رەت بکرێتەوە. مەتیس لە لێدوانەکەی دا حەوتووی رابردوو بە تایبەتیی جەختی لەسەر پشتیوانیی ئێران لە شیعە "تێرۆریستەکانی" حوسی لە یەمەن کردەوە و ئیددیعای کرد کە ئێران لە پشت هێرەشەکان بۆ سەر پاپۆڕە جەنگییەکانی عەرەبستانی سعودی و ئامریکایی بووە.\nهەمووی ئەوانە هاوتەریبی ئەولەوییەتەکانی سیاسەتی دەرەوەی ترامپن: شەڕ لە دژی تیرۆر. پشتیوانیی بێ ئەملاو ئەولای ئێران لە بەشار ئەسەد، سەرکۆماری سوریا، لەگەڵ ناردنی یەکینەی شەڕکەری سەر بە ئێران و جەنگاوەرانی هاوپەیمانەکەی واتە حیزبوڵڵای لوبنان، دەسکەوتی بێ هاوتای بۆ دەستەبەر کردوون. ئەو سەرکەوتنانە ئەگەری دروست بوونی هیلالێکی دەسەڵاتی بۆ دروست کردووە کە لە رۆژئاوای ئەفغانستانەوە تا رۆژەهەڵاتی دەریای مەدیتەرانە دەگرێتە خۆ.\nویلایەتە یەکگرتووەکان رێکخراوی حیزبوڵڵای وەک رێکخراوێکی تێرۆریستی پێناسە کردووە. هاوپەیمانەکانی ویلایەتە یەکگرتووەکان لە خەلیج، بە تایبەتی عەرەبستانی سعودی نیگەرانە. حاکمانی سوننی بەحرەین، کە بەسەر زۆرینەی شیعەدا حکومەت دەکەن، لە هەوڵە شاراوەکان بۆ تێکدانی سەقامگیریی هەراسانن. حەوتووی رابردوو ترامپ لەگەڵ شا سەلمان، شای سعودی، قسەی کرد.\nترامپ قەرارە ١٥ مانگی فێورییە چاوی بە بێنیامین ناتانیاهو بکەوێ. سەرک وەزیری توندڕەوی ئیسرائیل دەمێکە باس لە مەترسیی حەیاتیی لە لایەن ئێرانەوە دەکا. ئیسرائیل جار لە دوای جار سکاڵای لەبارەی پشتیوانیی ئێران لە حەماس و گروپە تێرۆریسییەکانی تر و لەبارەی قاچاغی چەکوچٶڵ بۆ ناو لوبنان و سوریا کردووە. چاوەڕوان دەکرێ کە ناتانیاهو بە شەوقوزەوقێکی زۆرەوە پشتیوانیی لە هەڵوێستە سەختەکەی ترامپ بکا.\nهەروەها سەرۆک وەزیرانی بریتانیا، تێرێزا مەی، لە پشت هەمان هەڵوێستە. لە لێدوانێک دا لەم دواییانەدا ئەو باسی "نفوزی تێکدەرانەی" ئێرانی کرد. مەی، هەروەک ترامپ بە شێوەیەکی دەگمەن باسی لە پشتیوانیی قورس و قایم لە ئیسڕائیلی کردووە. بەڵام وڵاتە گرنگەکانی یەکیەتیی ئوروپا، تەنیا لەبەر ئەوەی کە مەتمانە بە رێبەری ویلایەتە یەکگرتووەکان ناکەن، ئەو هەڵوێستەیان نیە.\nسیاسەتە چاوەڕوانکراوەکەی ترامپ لە دژی ئێران چ فۆرمێکی دەبێ؟ لەوانەیە ئابلۆقەی زۆرتر بخرێتە سەر کەرتی بانکداریی و دارایی، زیاتر کردنی فرۆشی چەکوچۆڵ و پشتیوانیی ئاشکرای سەربازیی بۆ هاوپەیمانەکان لە ناوچە، حزووری چڕتری هێزی دەریایی ویلایەتە یەکگرتووەکان لە خەلیج، یا چالاکیی شاراوەی هێزە تایبەتییەکانی وەک ئەو چالاکییە ناسەرکەوتوویەی کە حەوتووی رابردوو لە یەمەن بەڕێوە چوو. ترامپ هەروەها لەوانەیە یاساغ کردنی سەفەری ئێرانییان [بۆ ئامریکا] بکاتە هەتا هەتایی.\nبەرز بوونەوەی ئاستی گرژییەکان لە کاتێکی ئاستەم لە ئێران دا دێنە ئاراوە. لە بەهاری داهاتوو دا هەڵبژاردنی سەرکۆماریی لە ئێران بەڕێوە دەچێ. دوژمنایەتیی ئامریکا دەتوانێ ببێتە هۆی بەهێزتر کردنی تووندڕەوە نەریت پەرەستەکان. ئەوکات نیگەرانییە ناوچەییەکان خۆبەخۆ ئامانجەکانیان دەپێکن.\nترامپ کارتێکی دیکەشی بۆ کایە کردن پێیە. ئەگەر ئەو لە ئامانجە جێی موناقشەکەی لە مەڕ باشتر کردنی پەیوەندییەکانی لەگەڵ ڤلادیمیر پوتین سەرکەوتوو بێ، لەوانەیە ترامپ لە کەم کردنەوەی فرۆشتنی مووشەک، یارمەتیی ناوەکیی و هاوکاریی سیاسیی لەگەڵ تاران، سەرکەوتوو بێ. بە لەبەر چاو گرتنی مێژووی تاڵی داگیرکران لە لایەن زلهێزانەوە، ئێران بەڵگەی باشی هەن کە لە گەمارۆدران بترسێ. ئەگەری درووست بوونی بەرەیەکی ئامریکایی-روسی هەڕەشەیەکی وەهایە.\nئامادەکردنی: کەماڵ حەسەن‌پوور


نووچە نێت | ڕاستگۆیی بێ لایەنی| لەبەر نەبوونى فەرمانبەرى کارگوزار، قوتابخانەکان بە قوتابی پاکدەکرێنەوە\nلەبەر نەبوونى فەرمانبەرى کارگوزار، قوتابخانەکان بە قوتابی پاکدەکرێنەوە\nNovember 2021 22 - 12:29:21\nبەهۆی کەمى فەرمانبەرى بەردەست یان کارگوزار لە قوتابخانەکان، هەندێ لە ناوەندەکانى خوێندن بە قوتابیان قوتابخانەکان پاک دەکەنەوە، ئەمەیش ناڕەزایەتی دایکان و باوکانی لێکەوتۆتەوە، سەرۆکى یەکێتیى مامۆستایانى کوردستانیش دەڵێت، "زۆربەى ناوەندەکانى خوێندن کێشەى فەرمانبەرى بەردەستیان هەیە."\nعەبدولواحید محەمەد، سەرۆکی یەکێتیی مامۆستایانی کوردستان بۆ نوچەنێتى ڕاگەیاند، "پێموایە (٪80) ناوەندەکانی خوێندن بە پێی پێویست بەردەستیان نییە، هەندێک لە ناوەندەکانى خوێندنیش هەر بەردەستیان نییە، بە شێوەیکەی گشتی لە هەموو ناوەندەکانی خوێندن کێشەی بەردەست هەیە، بێگومان ئیدارەی خوێندنگاکانیش پەنا بۆ خوێندکارانیان دەبەن بۆ خاوێنکردنەوەی قوتابخانەکەیان، کە زۆرجار کێشەی لێ دروست بووە."\nسەرۆکى یەکێتیى مامۆستایان زیاتر روونیدەکاتەوە، چەندینجار دامودەزگا پەروەردەییەکانیان ئاگادارکردۆتەوە بۆ چارەسەرکردنى ئەم کێشەیە، بەڵام تا ئێستا هیچ هەنگاوێکى بۆ نەنراوە، وەک خۆى دەڵێت، "ئێمە فێرنەکراوین کارى هەرەوزى بکەین و خۆمان قوتابخانەکان پاک بکەینەوە، بۆیە لە داهاتوو کێشەکە گەورەتر دەبێ، ئەگەر ئەم گرفتە چارەسەر نەکرێ."\nسەبارەت بە نەبوونى فەرمانبەرى کارگوزار، مامۆستایەک لە هەولێر بە نوچەنێتى ڕاگەیاند، "نەبوونی کارگوزار کێشەی بۆ ناوەندەکەمان دروست کردووە، پێشتر ئێمە سێ کار گوزارمان هەبوو یەکیان کۆچى دواییکرد کرد ئەوى تریان خانەنشین بوو، ئەوی تریشمان بەتەمەنە و نەخۆشە، بۆیە ناچارین بە قوتابیان خوێندنگەکە خاوێن بکەینەوە، داوامان لە حکومەت کردووە کە پێویستمان بە بەردەستە بەڵام حکومەت نەهاتووە بەدەم داواکەمان."\nنوچەنێت لە بەدواداچوونێکدا پەیوەندی بە دایک و باوکی چەند قوتابییەکەوە کرد و ئەوان داوا دەکەن حکوومەت ئەم کێشە چارەسەر بکات، باوکى یەکێک لە قوتابییەکان دەشڵێت، "ئێمە منداڵ بۆ خوێندن دەنێرینە قوتابخانە ناکرێ ئیدارە بەو زستانە قوتابخانە بە منداڵ خاوێن بکاتەوە."\nموسلیم عەبدوڵا، جێگری سەرۆکی لیژنەی پەروەردە لە پەرلەمانی کوردستان، هەبوونى ئەم کێشەیەش لە قوتابخانەکان پشتڕاست دەکاتەوە، بەڵام ئەو هۆکارەکەى دەگەڕێنێتەوە بۆ هەبوونى دوو دەوام و سێ دەوام لە هەندێ قوتابخانە ئەمەیش وا دەکات کارگوزارەکان نەتوانن لەگەڵ هەر سێ دەوام کارى خۆیان بکەن و روونیشدەکاتەوە، ئەوەی دەکرێت لەلایەن بەڕێوەبەری قوتابخانەکانەوە بۆ ئەنجامدانی خاوێنکردنەوەی قوتابخانەکان خوێندنەوە بەزۆرە ملێ نییە، بەڵام ئەگەر ئەم کارە پەیدا کردنی قوتابی بێ بۆ کارى پاککردنەوە ئەوە شتێکی ناڕەواییە، چونکە ئەرکی قوتابی خوێندنە نەک کارکردن.\nدەربارەى گلەیی دایکان و باوکان لەسەر کارپێکردنى منداڵەکانیان لەو قوتابخانە، موسلیم عەبدوڵا بۆ نوچەنێت گووتیشى، "ئێمە لەگەڵ وەزارەت قسەمان کردووە بۆ چارەسەرکردنی ئەو کێشەیە، ڕاستە ژمارەى کارگوزران کەمە، بەلام ئەگەر بەردەست دابین بکرێت بۆ تەواوی قوتابخانەکان لەلایەن وەزارەتەوە ئەوە بەکارێکى زۆر نایاسایی دەزانین، بەڵام لەبەرامبەردا دەبێ دایک و باوکان منداڵەکانیان فێر بکەن کە پاکوخاوێنى ڕابگرن، داواش دەکین لە حاڵەتى لەو جۆرە داوا لە کەسوکەکارى قوتابیان ئێمە ئاگادارمان بکەنەوە".


برۆكسل – Standard Kurd\nبرۆکسل، هەولێر نییە\nلەلایەن ستاندار Posted on ته‌مموز 13, 2017 3144 جار بینراوە 0 سەرنج\nدانا هەڵەبجەیی یەکێک لە پایە گرنگەکانی سیاسیەت و دەوڵەتداری کاری دیپلۆماسییە، ئەم چالاکییەی کە دەبێتە هۆی دروستکردنی پەیوەندی وڵاتان و میللەتان، لە سەدەی حەڤدەوە دەستبەکار بووە. دیپلۆماتیک وشەیەکی یۆنانییە بە واتای بەڵگەنامەی فەرمی دێت. کاری دیپلۆماسی لە قونسڵخانە و باڵیۆخانە و نوێنەرایەتی و شاندە فەرمییەکاندا، جێی خۆی ئەکاتەوە،. ئەم بنەما بە هێزەی سیاسیەتکردن، کۆد و ...\nبرۆكسل بزوتنەوەی گۆڕان ریفراندۆم مسعود بارزانی


دیداری سکرتیری گشتیی حدک له‌گه‌ڵ کاربه‌ستانی وه‌زاره‌تی ده‌ره??\nسکرتێری گشتیی حیزبی دێموکراتی کوردستان لەلایەن کاربەدەستانی وەزارەتی دەرەوەی بریتانیاوه پێشوازی لێ کرا.\nنوێنه‌رایه‌تیی حیزبی دێموکڕاتی کوردستان له بریتانیا رایگه‌یاند که رۆژی دووشەممە، 2 ی ره‌زبه‌ر کاک خالید عەزیزی، سکرتێری گشتیی حیزبی دیموکڕات بە هاوڕێیەتیی مەولود سوارە، نوێنەری حیزب لە بریتانیا لەگەڵ کاربەدەستانی بەشی ڕۆژهەڵاتی نێوەراستی وەزارەتی دەرەوەی بریتانیا کۆبوونەوە.\nلەو کۆبوەنەوەیەدا کۆمەڵێك باس و بابەتی پێوەندیدار بە رۆژ‌هەڵاتی نێوەراست و ئێران و کوردستان تاوتوێ کران و له‌و دیداره‌دا هەیئەتی حیزبی دێموکڕاتی کوردستان بۆ جارێکی دیکە پێی له سه‌ر ئه‌وه داگرته‌وه کە کۆمه‌لگای نێودەوڵەتی بەگشتی و یەکیەتیی ئورووپا و وڵاتی بریتانیا بەتایبەتی، دەبێ تێ بکۆشن زۆرتر فشار بخەنە سەر ئێران، بۆ ئەوەی کاربەدەستانی کۆماری ئیسلامی ناچار به رێزگرتن لەمافی مرۆڤ بکه‌ن و هەروەها ئیجازە نەدەن که رژیمی ئێران پێچه‌وانه‌ی هه‌موو یاساو ڕێساکانی نێودەوڵەتییه‌کان درێژه به پێشێلکاریی مافی مرۆڤ بده‌ن.\nلە بەشێکی دیکه‌ی ئەو دانیشتنەدا تێشک خرایە سەر بارودۆخی گه‌لی کورد لە رۆژهه‌ڵاتی کوردستان و سه‌رنجدان بەو راستیە کە رۆژهه‌ڵاتی کوردستان بە شێوەیەکی تایبەتی رۆژانە لە سیاسەتی هەڵاواردن و ئەمنیەتی کوماری ئیسلامی رەنج دەباو دەچەوسێتەوە.\nهەیئەتی وەزارەتی دەرەوەی بریتانیاش تێبینی و نوختە نەزەرەکانی ئەو دانیشتنەیان بەرز نرخاندو لە زۆر بارەوە نیزێکی تەواو له راوبۆچوونه‌کانی دوو لایه‌ندا دەبینرا.\nبگه‌رێوه|ئەم بابەتە 3656 جار بینراوە| بینێره| چاپ


پەیوندیەكەی سەرۆك كۆماری توركیا ڕەجەب تەیب ئۆردوغان لە گەڵ سەرۆكی ئەمریكا\nپەیوندیەكەی سەرۆك كۆماری توركیا ڕەجەب تەیب ئۆردوغان لە گەڵ سەرۆكی ئەمریكا\nبه رواری داگرتن : 2018-01-25 11:26\nناوەندی ھەواڵەكان - سەرۆك كۆماری توركیا ڕەجەب تەیب ئۆردوغان لە پەیوەندیێكی تەلەفۆنیدا لە گەڵ سەرۆكی ئەمریكا دۆلاند تڕامپ باسیان لە ڕوداوەكانی ناوچەكە كرد.\nلە بلاوە كراوە چاپەمەنیەكانی سەرۆك كۆماری توركیا ڕەجەب تەیب ئۆردوغان دا ھاتوە لە گەڵ سەرۆكی ئەمریكا دۆلاند تڕامپ باسیان لە دواین ڕوداوەكانی سوریا كردوە بەتایبەت ئۆپڕاسیۆنی عەفرین ھەروەھا ئەردۆغان داوای لە دۆلاند تڕامپ كردوە كە ئەمریكا چیتر چەك نەدات بە تیرۆرستانی پەكەكە/پەیەدە یارمەتیەكان كۆتای بێت. (İLKHA)\nبليته كان تڕامپ،پەكەكە،توركیا،ئەمریكا،عەفرین


گوندەکەمان هیچ دزی لێ نیە!\nئەمە ناونیشانی چیرۆکێکی گابریل گارسیا مارکیز بو، لەم چیرۆکەدا باس لەگوندێ دەکات کە باوەڕیان وایە هیچ دزی لێ نیە و دواتریش کەسێ کە بلیاردو چایخانەیەک بەڕێوەدەبات پارەکەی هەمو دزیوە. ئەمە نمونەی خەیاڵی مارکیزە. مارکیز لەوەڵامی پرسیارێ کە گوایە کەسێکە بە هزرو بیری خەیاڵاوی بەرز ناسراوە وتی من واقعیترین مرۆڤم و هیچ داهێنانێکم لەخەیاڵدا نەکردوە، بەڵکو من باسی واقعی کۆمەڵگای ئەمەریکای لاتینیم گێڕاوەتەوە بە زمانێکی ئەدەبی. مارکیز رۆماننوسی کۆڵۆمبی کە هەمو ژیانی لەئاوارەیی بەسەربردو لایەنگری ڤیدل و گیڤارا بو، وەکو کەسێکی چەپ لەزۆربەی نوسینەکانیدا ژیانی خەڵکی هەژاری وەکو پێوەرێکی سەرەکی نیشاندەدا و هەوڵی زیاتر کۆکردنەوەی پشتیوانی بو بۆ بزوتنەوەکانی چەپ لە ئەمەریکای لاتیندا.\nتواناکانی مارکیز هەر خەڵکی هەژارو شوڕشگێڕانی ئەمەریکای لاتینی نەخستەگەڕ، بەڵکو لەهەمو دونیا رۆمانی سەد ساڵ لەگۆشەگیریدا بە زمانی نوسەر و ئەکادیمە سەرمایەدارەکانیش دەبێ هەمو خوێندەوارێ لەجیهان دا بیخوێنێتەوە.\nئەم مرۆڤە بە توانایە نەک هەر لەخەیاڵ و تێکەڵاوی لەگەڵ واقعدا زۆر بەتوانا بو، بەڵکو لە زمانی ئیسپانی و نوسین بەم زمانە زیندوە توانایەکی بێ وێنەی هەبوە.\nتەنها رۆمانی سەد ساڵ لەگۆشەگیریدا زیاتر بۆ سی زمان وەرگێڕدراوە و لە دوای پەرتوکی پیرۆزی ئاینی کریستیان ئینجیل دوەم کتێبە لەزۆری چاپ و بڵاوکردنەوەدا لەئەوروپا و ئەمەریکادا.\nلەساڵی ١٩٨٢ نۆبڵیان پێ بەخشی و تواناکانی مارکیز هەر زیاتر بەرەوپێشەوە چون و زیاتر لەسەنگەری بیروباوەری چەپدا نزیک بوە، بە ئاشکرا بەرگری لە مۆدێلی سۆسیالیستی کوبایی دەکرد. ئەگەرچی بزوتنەوە سۆسیالیستەکانی دونیا رەخنەی جۆراوجۆریان لەم مۆدێلە هەیە کە لەواقعدا مۆدێلێکی سیستەمی سەرمایەی دەوڵەتیە بە بنەمایەکی فیوداڵی و کەم دەرامەتی و گۆشەگیریەکی جیهانی دەرەوەی دا.\nئەم مرۆڤە بە توانایە لەکۆتایی ژیانیدا بەقسەی برایەکەی توشی نەخۆشی ئەلزمهایەر بوەو دواتریش لەم رۆژانە چاوی بۆ هەتا هەتاتە لێکنا. چی تر چیرۆکەکان و رۆمانە بە جۆش و خەیاڵی و واقعیاتەکانی جوتیاران و کرێکارانی کۆڵۆمبیا و ئەمەریکای لاتینی بەوشە بەپێزو وێنە رەنگینەکان و بڕگە بە هێزەکانی مارکیز نابیستین و ناخوێنینەوە، ئەمەش خەسارەتێکی گەورەیە لەتەواوی مرۆڤایەتی و دونیای ئەدەب و رۆمان و چیرۆک. بەڵام تا مرۆڤایەتی مابێ سەد ساڵ لەگۆشەگیریش هەر خوێنەری دەمێنێ وەکو رۆمانە بەناوبەنگەکان وەکو شەڕ و ئاشتی و چەندانی تر.\nهەرچەندە لەسەر ئەم مرۆڤە بە توانایە و رۆماننوسە بنوسین ناتوانین ئەم توانایانەی ئەو بخەینەڕو، کە مارکیز خاوەنی بو. تەنها دەتوانم بڵێم مارکیز رەمزی ئەدەبی بەرەنگاری بو دژی کۆلۆنیالیستی و سەرکوت و کوشتنی جوتیاران و هەژاران بەهێزی دەوڵەتە مافیاییەکان و رێکخراوە کانی تیلیاک و گەندەڵی لەڕادە بەدەر لەدەزگاکانی حکومی سەرمایەی کۆنری دا. تەنها ئەوەندە بەسە وانەیەک لەمارکیز وەربگرین بڵێین لەگوندەکەی ئێمەش کە کوردستانە هیچ دزی لێ نیە!\n19/04/2014 بینین: 3824


میدیاکانی ئیسپانی چارەنووسی مێسی بۆ یەکەمین یاری لا لیگا ئاشکرا دەکەن\n6 رۆژ پێش ئێستا 153 جار خوێنراوەتەوە\nلیۆنێل مێسی ئەرجەنتینی و هێرشبەری یانەی بەرشەلۆنە ئامادەکارییەکانی بۆ یەکەمین هەفتەی خولی ئیسپانی دەستپێکردووە.\nمیدیاکانی ئیسپانیا ئەوەیان ئاشکرا کردووە لە ئێستادا مێسی لە دواین قۆناغی پێکانەکەیدایەوە و بە ڕێژەیەکی زۆر چاکبۆتەوە و دەیەوێت بۆ یەکەمین یاری وەرزی نوێی لا لیگا ئامادە بێت و بۆ ئەو مەبەستەش ئامادەکارییەکانی چرکردۆتەوە.\nمێسی لە دواین هەنگاویدا لە یاریگای لمین مەشقەکانی کردووە، ئەمە لە کاتێکدا چوار ڕۆژ پێش ئێستا مێسی لە هۆڵی داخراودا ڕاهێنانەکانی ئەنجام داوە و دەیەوێت توانای جەستەیی دانەبەزێت.\nهەفتەی ڕابردوو مێسی کۆتایی بە پشووەکەی هێنا و گەرایەوە یانەی بەرشەلۆنە، بەڵام لەگەڵ یەکەم ڕۆژی دەستپێکی مەشقەکانی تووشی ئازارێک لە قولە پێی قاچی ڕاستیدا هات و بەو هۆیەشەوە لەگەڵ یانەکەی گەشتی ئەمریکای نەکردوو و لە کەتەلۆنیا مایەوە.


كوردیو - هەواڵ/عێراقی\nدژی عەبادی و بارزانی، هاوپەیمانێتی نوێی مالیكی و گۆڕان و یەكێتی لە قۆناغی كۆتاییدایە\nیەک شەممە, 04 کانونی یەکەم 2016 08:28\nڕۆژنامەی عەرەبی جەدید، چاپی لەندەن ئاشكرای دەكات سەردانەكەی نوری مالیكی سەرۆكی دەوڵەتی یاسا بۆ شاری سلێمانی مەبەست لێی پێكهێنانی هاوپەیمانێتیەكی نوێی عەرەبی كوردی بووە و…\nئەمڕۆ پرۆژە یاسایی بودجەی عێراق یەكلا دەكرێتەوە\nیەک شەممە, 04 کانونی یەکەم 2016 06:50\nئەمڕۆ یەك شەممە ئەنجومەنی نوێنەرانی عێراق بە مەبەستی گفتوگۆكردن و دەنگدان لەسەر پرۆژە یاسایی بودجەی عێراق كۆ دەبێتەوە. بە گوێرەی ڕاگەیەندراوێكی ئەنجومەنی نوێنەرانی عێراق، ئەمڕۆ…\nئەمریكا: دوای شەڕی داعش، پێویستە هێزەكانمان لە عێراق بمێننەوە\nیەک شەممە, 04 کانونی یەکەم 2016 06:25\nوەزیری بەرگری ئەمریكا رایگەیاند: پێویستە هێزەكانی وڵاتەكەی لەناو خاكی عێراق لەدوای شەڕی داعش بمێنێتەوە، بۆ ئەوەی سیناریۆی داعش دووبارە نەبێتەوە. ئەمڕۆ یەك شەممە 4ی كانونی…\nعێراق دەبێتە ووڵاتێكی هەژار لەناوچەكە\nشەممە, 03 کانونی یەکەم 2016 19:49\nوەزارەتی پلاندانانی عێراق بڵاویكردۆتەوە، ڕێژەی هەژاری لە ووڵات بەهۆی قەیرانەكان ڕووی لەبەرز بوونەوە كردووە. لەمیانەی بەرز كردنەوەی راپۆراتێكدا وەزارەتی پلان دانانی عێراق جەختی لەوەكردۆتەوە كە…\nكۆبونەوەی ئەنجومەنی نوێنەرانی عێراق دواخرا\nشەممە, 03 کانونی یەکەم 2016 11:46\nهه‌رچه‌ند بڕیاربوو ئەمڕۆ پرۆژەیاسای بودجەی ساڵی 2017 لە ئەنجومەنی نوێنەرانی عیراقدا پەسند بكرێت، بەڵام دانیشتنەكە دواخرا. به‌پێی ئەو زانیاریانەی لە ئەنجومەنی نوێنەرانی عێراق بە كوردیو…\nلەتەقینەوەی تانكەرێك لە گەڕەكی قادسیەی موسڵ 24 كەس دەكوژرێن ودەیانی تریش برینداردەبن\nشەممە, 03 کانونی یەکەم 2016 08:46\nسەرچاوەكانی هەواڵ ئەمڕۆ شەممە بڵاویان كردوە چەكدارانی داعش هەستاون بە تەقاندنەوەی تانكەرێكی بۆمبرێژكراو لە گەڕەكی قادسیەی شاری موسڵ و بەو هۆیەشەوە 24 كەس كوژراون و…\nداعش هێرشی پێچەوانە دەكاتە سەر سوپای عیراق\nشەممە, 03 کانونی یەکەم 2016 08:14\nفه‌رمانگه‌ی ته‌ندروستی نه‌ینه‌وا رایگه‌یاند: به‌هۆی هێرشێكی خۆكوژی تیرۆرستانی داعش له‌باشوری ناحیه‌ی گه‌یاره، 31 سه‌ربازی عیراقی كوژرا و برینداربوون. فه‌رمانگه‌ی ته‌ندروستی نه‌ینه‌وا له‌به‌یاننامه‌یه‌كدا ئاشكرای ده‌كات، دره‌نگانی…\nعەبادی بەڵێنێك بە موچەخۆرانی هەرێمی دەدات\nشەممە, 03 کانونی یەکەم 2016 07:53\nسەرۆكی فراكسیۆنی یەكێتی لەئەنجومەنی نوێنەرانی عیراق ئاشكرای دەكات، كە سەرۆك وەزیرانی عیراق بەڵێنی داوە موچە و بودجەی هەرێمی كوردستان دابین بكات. ئاڵا تاڵەبانی سەرۆكی فراكسیۆنی…\nنەتەوە یەكگرتووەكان ئاماری قوربانیانی مانگی رابردووی عێراقی راگەیاند\nشەممە, 03 کانونی یەکەم 2016 07:11\nنوێنه‌ری نه‌ته‌وه یه‌كگرتووه‌كان رایگه‌یاند: له ماوه‌ی مانگی تشرینی دووه‌می رابردوو و 4265 عێراقی و 83 هاووڵاتی بیانی به‌هۆی كرده‌وه‌ی تیرۆریستی، توندوتیژی و شه‌ڕو پێكدانه‌كه‌كان بونەتە…\nحكوومه‌تی عێراق به مووچه‌وه مۆڵه‌تی سێ ساڵ به فه‌رمانبه‌ران ده‌دات\nشەممە, 03 کانونی یەکەم 2016 06:15\nپەرلەمانتارێك لە لیژنه‌ی دارایی په‌رله‌مانی عێراق دوا شێوازی مۆڵه‌ت به مووچه‌وه به فه‌رمانبه‌رانی حكوومه‌تی عێراقی ئاشكرا ده‌كات و ڕایده‌گه‌یه‌نێت: كه ماوه‌ی پێنج ساڵ مۆڵه‌ته‌كه كه‌مكراوه‌ته‌وه…\nبەرز بوونەوەی نرخەكان، داهاتی عێراق بەرز دەبێتەوە\nشەممە, 03 کانونی یەکەم 2016 05:38\nلەگەڵ بەرز بوونەوەی نرخەكانی نەوت، عێراقیش لەمانگی رابردوو ئاستی نەوتی بەبەراورد لەگەڵ مانگەكانی تر بەرزتر كردبوویەوە. وەزارەتی نەوتی عێراق رایگەیاندووە، بەرز بوونەوەی نرخەكان كاریگەری هەبووە…\nداعش پانتاییەكی زۆر داگیر دەكاتەوە\nهەینی, 02 کانونی یەکەم 2016 13:59\nسەرچاوە هەواڵییەكان باس لەوەدەكەن، ئەمڕۆ هەینی گروپە چەكدارەكانی داعش لەچەند قۆڵێكەوە هێرشیان كردۆتە سەر چەكدارەكانی حەشدی شەعبی. ئاژانسی ئەعماقی سەربە داعش بڵاویكردۆتەوە، ئەمڕۆ هەینی چەكدارەكانیان…\nسبەینێ پەرلەمان بۆ بودجەی ساڵی (2017) كۆدەبێتەوە\nهەینی, 02 کانونی یەکەم 2016 06:37\nچاوەڕوان دەكرێت سبەینێ شەممە جارێكی تر ئەنجوومەنی نوێنەرانی عێراقی لەبارەی پڕۆژە یاسای بودجەی ساڵی (2017) گفتوگۆ بكات. كۆبوونەوەكەی ئەنجوومەنەی نوێنەران بۆ بودجەی ساڵی (2017) لەماوەی…\nكوژراوانی مانگی رابردوو سێ هێندە بۆتەوە\nهەینی, 02 کانونی یەکەم 2016 06:18\nنەتەوە یەكگرتووەكان بڵاویكردۆتەوە، لەماوەی مانگی تشرینی دووەمی رابردوودا ژمارەیەكی زۆری سەربازی سوپای عێراق كوژراون. نوێنەرایەتی نەتەوە یەكگرتووەكان لەعێراق راپۆرتێكی بڵاوكردۆتەوەو تێیدا ئاماژەی بەوەكردووە، لەماوەی مانگی…\nپەڕەى 213 لەکۆى 297 پەڕەدا


ئیدارەی یانەی ڕیاڵ مەدریدی ئیسپانی ئامادەکاری بۆ گواستنەوەی کیلیان مباپێ دەستپێدەکات و پێشوەختە ڕێککەوتن لەگەڵ پاریس سانت جێرمان دەکات.\nکەناڵی دیپۆرتیس کواترۆی ئیسپانی لە زاری سەرچاوە ناوخۆییەکانی یانەی شاهانەوە ئاشکرایکردووە، کە بەڕێوبەرانی مێرەنگی سەبارەت بە گواستنەوەی کیلیان مباپێی ئەستێرەی فەرەنسی یانەی پاریس سانت جێرمان گەیشتونەتە بڕیاری کۆتایی.\nبەپێی سەرچاوەکە، ڕۆژ لەدوای ڕۆژ ئاسکە فەرەنسیەکە و یانەی شاهانە لە یەکدی نزیکدەبنەوە و گواستنەوەی بۆ ڕیاڵ مەدرید لە ڕاستی نزیکدەبێتەوە، بەڕێوبەرانی ڕیاڵ لەسەرەتادا هاوشێوەی یارییەکەی چارەنوسساز وردەکارییەکان یەکلاییدەکەنەوە و بۆ ئەم مەبەستەش ئامادەکارییان کردووە.\nدیپۆرتیس کواترۆ نوسیویەتی، کە یانە زەبەلاحەکانی دیکە لە نمونەی بەرشلۆنە و مانچستەر یونایتد دەتوانن موچەی خەیاڵی و زیاتر لە ڕیاڵ بۆ مباپێ تەرخانبکەن، بەڵام ناوبراو گڵۆپی سەوزی بۆ فلۆرنتینۆ پێریزی سەرۆکی یانەی ڕیاڵ مەدرید داگیرساندووە.\nئیدارەی لۆس بلانکۆس بە نەکڕینی یاریزان و پاراستنی هاوسەنگی میزانیەی یانە لە سەردەمی قەیرانەکاندا، ئامادەکارییەکی دارایی بەهێزیان کردووە و لە میرکاتۆی زستانی 2021وە دەرگای گفتوگۆکردن ڕاستەوخۆ لەگەڵ ناسڕ خلێفی خاوەنی یانەی پاریس سانت جێرمان دەکەنەوە و بەهیچ شێوەیەک لەگەڵ چواردەوری یاریزانەکە دانوستاندن ناکەن، بۆ ئەوەی ئیدارەی پاریس هاوشێوەی هەوڵەکانی ڕابردووی یانەی بەرشلۆنە بۆ نێیمار دووچاری نیگەرانی نەبن.\nبەپێی سەرچاوەکە، ڕیاڵ مەدرید لە میرکاتۆی زستان بۆ هاوینی 2021 بۆندی مباپێ لەنێوان بڕی 100 بۆ 150 ملیۆن یورۆ یەکلاییدەکاتەوە، هەروەها ساڵانە بڕی 40 ملیۆن وەک موچە بۆ یاریزانەکە تەرخاندەکرێت.\nچوار یاریزانی بەرشلۆنە دەگەڕێنەوە، سیانیش دەڕۆن\nدوای پشووەكانی سەری ساڵ و لە مانگی یەكدا، چوار یاریزانی پێكراوی بەرشلۆنە دەگەڕێنەوە. هەریەك لە ئانسو فاتی، برایسوایت،…\nچامپیۆنز لیگ.. ئەمشەو یاریی كۆتایی بەڕێوەدەچێت\nئەمشەو لە یاریی كۆتایی چامپیۆنز لیگ هەردوو یانەی لیڤەرپوڵی ئینگلیزی و ڕیاڵ مەدریدی ئیسپانی لە یاریگای پاریس لە…


میوانی ئەمڕۆ: ٢١٢٣\nمیوانی هەفتە: ٢١٢٣\nكۆی گشتی سەردان لە بەرواری ٢٠١٠/١٥/٥: ١٥٣٩٥٢٥٧\n‹ « ٨ ٩ ١٠ ١١ ١٢ ١٣ ١٤ ١٥ ١٦ ١٧ » ›\nخواى گەورە جەزاتان بداتەوە زۆر باشە\nسڵاو دەستان خۆش بێت هیوادارم كارى جوانتر ئەنجام بدەن\nسڵاو دەستان خۆش بێت هەمیشە سەركەوتوو و سەرفرازبن\nخواى گەورە پاداشتى خێرتان بداتەوە إن شاء الله بەڕاستى ماڵپەڕەكەتان زۆر زۆر بەسوودە بابەتەكانتان زۆر بەجێن من زۆر لێى ڕازیم دەستان خۆش بێت،وە لە ڕووى دیزاینیشەوە زۆر پێشكەوتوە خواى گەورە پاڵپشت و یارمەتى دەرتان بێت إن شاء الله.\nزۆر دەست خۆشیتان لێ دەكەم بەڕاستى پێشكەوتون خوا پاداشتان بداتەوە خودا نموونەتان زیاد بكات\nخوداى گەورە پاداشتى خێرتان بداتەوە هەر سەركەوتوبن\nسوپاس و ستایشى بێ پایان بۆ خوداى باڵادەست كەوا ئێمەى لەسەر ڕێگاى ڕاست ڕێ نموویی كردوین خواى گەورە لە هەومان خۆش بیت إن شاء الله\nپەیایەمەكەم تەنها دەست خۆشى ئێوە‌یە بۆ ئەو ماندوبوونە زۆرەتان خواى گەوەرە پاداشتى خێرتان بداتەوە بەردەوامتان كات بۆ كارى چاكە.\nخوداى گەورە جەزاتان بداتەوە وە زۆر باشهە خوا ئاگادارتان بێت.\nبەشێك دابنێن بۆ بابەتى نوێ تاوەكو لە لاى خوێنەر دیار بێت.سوپاس بۆ خوا ئێمەى كوردزمانیش خاوەنى ماڵپەڕى بەهەشتین.\nدەستتان خۆش بێت سایتێكی جوانە بەڵام ئەگەر بكرێ وێنەی تێكەڵ بكرێت بۆ جوانكردنی سایتەكە\nملا أنورحمد قادر\nاهدي اليكم اشرف التحيات تحية الاسلام التي اولها السلام واخيرها الرحمة والبركة وهي السلام عليكم ورحمة الله وبركاته...ده ست خۆشيتان لێ ده كه م بۆ ئه م سايته سه ركه ووتوبن خوا بومانتان بهێڵێ وئيتر خۆشيتان\nدەستخۆشى ئەم كارە پیرۆزەتان لێدەكەم.لەخواى گەورە داواكارم (تەمەن درێژ و صالح)تان بكات لەگەل جمیعی موسوڵمانان إن شاء الله.\nchia hamad Adulla\nالسلام علیكم من دەست خۆشیتان لێدەكەم هیچ ڕەخنەیەكم نیە دەستان خۆشبیت هەرسەركەوتووبن\nدەست خوشیتان لی دەكەم بو ئەودییزاینە جوان و قەشەنگە،وەپێم باشە لە بەشە سەرەكیەكان ووتەی ناوداران زیاد بكەن بە تایبەتی وتەی پێغەمبەر(صلى الله عليه وسلم)لەگەل وتەی ئیمام علی (رضي الله عنه)\nالسلام علیكم من دەست خۆشیتان لیدەكەم هەرسەركەوتووبن خودا یارمەتى تان بدات بەڕاستى دیزاینێكى زۆرجوانە هیوادارم سەركەوتوبن\nبسم اللە برام خوای گەورە جەزات بداتەوە بەراستی دیزاینەکی جوانە هیوادارم بابەتەکانیشتان هەروابێت\nخوای گەورە بیکاتە توێشوی قیامەتتان إن شاء اللە.\nدەستان خۆش بێت دیزاینێكى جوان و سادەیە گرنگ خزمەتە بە ئیسلامەكەمان جزاكم الله خیرا\nالسلام عليكم ورحمة الله وبركاته بەڕاستى شتێكى زۆر جوان و نایابە من وەكو كوردێكى موسڵمان پێخۆشحاڵم خودا لێتان ڕازى بێت هەر شتێك لە پێناوى خوادا بێت ئەوا ئەجرى هەر لاى ئەوە\nبسم الله الحمد لله كلش مفيدة الله وياكم واحسن بس بفكري لازم يتغير لون الزرق باللون الخرى ولون اخضر فاتح كلش زين.الله يساعدكم\nمن وەک باهۆز دەست خۆشیەکی زۆر زۆر لە ئێوەی بەڕێز دەکەم بەڕاستی دیزاینەکە جوانە دەستتان خۆش بێت\nالسلام علیكم خودا لێتان ڕازى بێت\nمن دەستخۆشیتان لێ دەكەم بەس هیوادارم ڕەنگەكانى بگۆڕن و جوانترى بكەن\nباوكى ڕێبین بەرزنجى\nسەرەتا بەناوى خواى بەخشندەو میهرەبان\nپاشان سەبارەت بە بۆچوونمان لەسەر ماڵپەڕى بەهەشت و دیزاینە نوێیەكەتان،گومانى تێدا نیە ئەم ماڵپەڕە جوان و بەڕێزە خزمەتێكى زۆر بە خوێنەران و میوانانى دەكات ئێمەى تینووش بە هەمیشەیى بەبابەتە نازدارەكانتان دڵ و دەرونمان پاراو دەبێت،سەبارەت بە دیزانە نوێیەكەش دیارە ناوە ناوە گۆڕانكارى شتێكى باشە،بۆیە دەست خۆشیتان لێ دەكەین و داواكارین لە پەروەردگار ماندووبونتان وون نەكات و پاداشتى نەبڕاوەتان پێ ببەخشێت.\nبەناوى خوداى خاوەن سۆز و ڕەحمەت. برایانى ئازیز و خۆشەویست و خواویست إن شاء الله من كە بۆ ماوەى سێ ساڵە خوێنەرى ئەم ماڵپەڕە خۆشەویستەم إن شاء الله بەردەوامیش دەبم دەست خۆشیەكى ئێجگار زۆرتان لێ دەكەم بەڕاستى جوان و سەرنج ڕاكیش و بەسوودە بەتایبەت كە جۆرى فۆنتەكان و ڕەنگتان داناوە...خواى باڵادەست پاداشتى ئێوەى بەرهەم هێن و ئێمەى خوێنەریش بداتەوە.والسلام عليكم\nالسلام عليكم:جگە لەدەست خۆشى هیچى ترم نیە\nدیزاینێكى زۆر سادەیە زۆر جوانە بە هیواى بەرەو پێشچونێكى زیاتر\nمن داواى سەركەوتنتان بۆ دەخوازم هەر سەركەوتووبن لە دونیاو قیامەت بەڕاستى ماڵپەڕێكى سوودبەخشە\nدەستان خۆش بێ إن شاء الله سەركەوتووبن\nخوا پاداشتى خێرتان بداتەوە باشە و لە ئاستى پێویستدایە خواى باڵادەست نموونەتان زیاد بكات و سەركەوتووبن\nدەستان خۆش بێت دیزاینێكى زۆر باشە بەهیواى باشتر و دەوڵەمەند بونى بە یارمەتى خواى گەورە


بە جلوبەرگی سوپای عێراقەوە حەشدی شەعبی چەندین بارەگا لە مووسڵ دەکاتەوە - باسنیوز\nبە جلوبەرگی سوپای عێراقەوە حەشدی شەعبی چەندین بارەگا لە مووسڵ دەکاتەوە\nزەویوزاری سوننەکان دەکڕێت و حوسێنییە لە گەڕەکەکانیان دەکاتەوە\nگرووپی(عەسائیبی ئەهلی هەق)ی حەشدی شەعبی بە جلوبەرگی سوپای عێراقەوە چەندین بارەگا لە مووسڵ دەکاتەوە و چاودێرێکی سەربازیش پێیوایە مووسڵ دوای داعش مەترسیی حەشدی شەعبیی دەکەوێتە سەر.\nسەرکردایەتیی هەرێمی کوردستان بەر لە دەستپێکردنی پڕۆسەی ئازادکردنەوەی مووسڵ لە دەستی داعش، پێشنیازی بۆ پێکهاتە جیاوازەکانی ئەو شارە کرد لەسەر ئیدارەکردنی دوای داعش لە مووسڵ رێک بکەون، بەڵام جگە لە کورد و کرستیانەکان، پێکهاتەکانی دیکەی وەکو تورکمانە شیعەکان و سوننەکان بۆ ئەو رێککەوتنە نەهاتنە پێشەوە.\nسەرچاوەیەکی سەربازی لە شاری مووسڵ بۆ (باس) رای گەیاند، ئێستا بەشێکی زۆر لەلایەنەکانی حەشدی شەعبی، بەتایبەتی گرووپە توندڕەوەکانی وەکو(عەسائیبی ئەهلی هەق)، بە جلوبەرگی سەربازانی سوپا و پۆلیسی عێراقەوە خۆیان گەیاندووەتە ناو مووسڵ و ناوچەکانی دەوروبەری و چەندین بارەگایان کردووەتەوە.\nبەپێی زانیاریی سەرچاوەکە، هەر لەنێو ئەو بارەگایانەی حەشدی شەعبی کردوونیەتییەوە پەلاماری خەڵکی دراوە و خەڵکی سوننەمەزهەب شوێنبزر کراون.\nسەرچاوەکە ئاماژەی بەوەش دا، جگە لەوەش دزی و تاڵانییەکی زۆر پەیدا بووە و پۆلیس و سوپای عێراق هیچ دەسەڵاتێکی نییە لەبەرامبەر چەکدارەکانی ناو ئەو بارەگایانە.\nسەرچاوەکە ئاشکراشی کرد، لەو ناوچە ئازادکراوانەی مووسڵدا، هاووڵاتییان لەخوارەوەی هێڵی هەژاریدان و نانی ڕۆژانەیان نییە، لەو بارودۆخەشدا حەشدی شەعبی فشار بۆ سەر خەڵک و هاووڵاتییانی سوننەمەزهەبی ناوچەکە دەهێنێ تا زەویوزارەکانی خۆیان بە حەشدی شەعبی بفرۆشن، بۆ نموونە عەسائیبی ئەهلی هەق کە حکوومەتی عێراق لە پشتییەوەیەتی و پارەیەکی زۆری لەدەستدایە، بە نەخشەیەکی رێکخراو لە تەواوی شارەکە زەویوزار و موڵکی خەڵک و هاووڵاتییان دەکڕن.\nئەو سەرچاوەیە ئەوەشی ئاشکرا کرد، حەشدی شەعبی لەو گەڕەک و جێگایانەی کە سوننەمەزهەبن دەستیان کردووە بە دروستکردنی حوسێینییە و چەندین شوێنیان بۆ ئەو مەبەستە کڕیوە.\nچاودێری سیاسی و شارەزای سەربازی، لیوا محێدین یونس، بۆ (باس) رای گەیاند: ”حەشدی شەعبی لەژێر کاریگەریی ئێران و شیعەکانی عێراقدایە و ئەو ئەجێندایە جێبەجێ دەکات کە پێی دەسپێردرێ، ئەو پلانەش تەنیا بۆ عێراق و مووسڵ نییە، بەڵکوو بۆ هەموو ئەو شوێنانەیە کە شیعەی لێیە، وەکو یەمەن و لوبنان و سووریا و عێراق، واتا ئەوەی مووسڵ بەشێکە لە هیلالی شیعە“.\nئاماژەی بەوەش دا، ئەوە روونە کە داعش لە مووسڵ کۆتایی هات، ئیتر بەرنامەی حەشدی شەعبی و شیعەکان لەو شارە دەست پێدەکات، گوتی: ”ئێران دەیەوێ خۆی بە عێراق و سووریا و لەوێشەوە بۆ لوبنان ببەستێتەوە، تا هێڵێکی لەو شوێنە هەبێت، بۆ ئەوەش دەبێت هەر لە ئێستاوە شوێنی هەبێت، هەر بۆیەش دەستی کردووە بە بارەگا کردنەوە لە مووسڵ، ئیتر راستەوخۆ لەژێر ناوی خۆیدا بێت یان بە ناو و جلوبەرگی سوپای عێراقی“.\nئەو چاودێرە ئاماژەی بۆ ئەوەش کرد: ”حەشدی شەعبی بەدەر لە میلیشیاکەی کە هەیە، لە رێگەی پارە و ئینتمای مەزهەبییەوە دەستی بەسەر بەشێکی زۆری سوپای عێراقیشدا گرتووە“.\nئەو چاودێرە سەربازییە راشی گەیاند، بۆ کورد گرنگە ئەو پرسە بە هەند وەربگرێت و لە ئێستاوە خۆی بۆ ئامادە بکات، نەک وەکو داعش ببێت بە شتێکی چاوەڕواننەکراو، گوتیشی: ”پێشتر بارزانی هەر زوو درکی بەو مەترسییە کرد، ئەوەبوو پێشنیازی رێککەوتنی کرد بەر لە هێرشکردنە سەر مووسڵ، لەبەرئەوە ئەگەر دوای داعش ناوچەکە بەشێوەیەکی ڕێکوپێک ئیدارە نەکرێت، ئەوا گەرەنتی نییە کە لە ئایندەدا داعش بەشێوەیەکی دیکە بەردەوام نابێت“.\nجەختی لەسەر ئەوەش کردەوە کە سیاسەتی حەشدی شەعبی مالیکی لەپشتییەوەیەتی و لەپشت مالیکیش ئێران و حکوومەتی عێراق هەیە، کە دەیانەوێ عەرەبی سوننە لە پارێزگای نەینەوا پاکتاو بکەن، لەبەر ئەو مەترسییەش پێشبینی ناکرێت مووسڵ ئاوەدان بکرێتەوە و دانیشتووانەکەی بگەڕێنەوە.\nپێشتریش رێکخراوی لێبوردنی نێودەوڵەتی بۆ مافەکانی مرۆڤ رای گەیاندبوو کە حەشدی شەعبی لە شەڕی مووسڵدا (تاوانی جەنگ) و (هێرشی تۆڵەسەندنەوە و وەحشییانە)یان لە دژی سوننەکان ئەنجام داوە.\nفیلیپ لۆسەر، بەڕێوەبەری لێکۆڵینەوە و چالاکی لە پرۆگرامی رۆژهەڵاتی ناوەڕاست و باکوری ئەفریقا لە رێکخراوەکە رای گەیاندبوو: ''سوننە عەرەبەکانی عێراق لە شەڕی دژ بە داعش و لەسەر دەستی میلیشیا شیعەکان و حکوومەتی عێراق رووبەڕووی سزادان دەبنەوە''.\nرێکخراوی لێبوردنی نێودەوڵەتی ئاماژەی بەو هێرشانە کردووە کە لە ساڵی ٢٠١٦ گرووپە عەرەبە شیعەکان کردوویانەتە سەر پارێزگای ئەنبار و سەڵاحەدین و کەرکووک و دەوروبەری مووسڵ و لەو شەڕانەدا تاوانی گەورەیان دەرهەق بە سوننەکان ئەنجام داوە.


ژنان و مناڵبوون\nکۆدی پرسیار : 17476\nماوەی 3 مانگە مەنعم شكاندووە بەڵام دووگیان نەبووم، ئەم مانگە سووڕی مانگانەم دواكەوت چومە لای دكتۆر سۆنەرم كرد وتی كیست هەیە بەڵام وتی هیچ نییە بە عیلاج نامێنێت ئایا دەكرێت ئەو كیسەی هەمە بوبێتە رێگر لەبەردەم دووگیانبوونم؟ وێنەی سۆنەرەكەشم بۆ ناردون.\nمەرج نیە ئەو كیسە رێگر بێت لەبەردەم دووگیانبوونتدا. بەپێی ئەو سۆنەرە كۆئەندامی زاوزێت زۆر ئاسایی و سروشتییە و كیسەكە یەك دانەیە و قەبارەكەشی مایەی نیگەرانی نییە. رەنگە پەیوەندی بە هاوسەنگی هۆڕمۆنەكانەوە یان بە باری دەروونییەوە یان بە هۆكاری ترەوە هەبێت كە ئەوە پزیشكەكەت باشتر لێت ئاگادارە. ئەگەر مانگی داهاتوو دووگیان نەبوویت پشكنینی هۆڕمۆن و خوێن ئەنجام بدە. سوپاس بۆ بەكارهێنانی دكتۆر دواڕۆژ.\nکۆدی پرسیار : 17431\nئەگەر دەردراوی قاوەیی نیشانەی دووگیانی نەبێت نیشانەیە بۆچیتر؟ مەمك و خوارەوەی پشتم و لای چەپی سكم ئازاری هەیە؟\nئەو دەردراوە قاوەییە ئەگەر نیشانەی دووگیانی نەبێت رەنگە نیشانەی منداڵ لەبارچوون بێت بەتایبەت كە تۆ هەست بە ئازاریش دەكەیت. هەروەها رەنگە نیشانەی هەوكردن یان تێكچوونی هۆڕمۆنەكان بێت. بەهەرحاڵ پێویستت بە پشكنینی پزیشكی و تاقیگەیی هەیە. سوپاس بۆ بەكارهێنانی دكتۆر دواڕۆژ.\nکۆدی پرسیار : 17428\nهاوسەرگیریم كردووە ماوەی ساڵێكە بەڵام هێشتا كچم ئایا هیچ ڕێگەیەكی پزیشكی هەیە بۆ لابردنی پەردە؟\nدیاریت نەكردووە هۆكاری كێشەكەت چییە، ئایا لە هاوسەرەكەتەوەیە یاخود لە خۆتەوە. هەندێك جۆری پەردە هەن كە بە ئاسانی كون نابن و ئەوە پزیشكی پسپۆڕ دەتوانێت هاوكاریت بكات. خۆ ئەگەر هۆكارەكە لە هاوسەرەكەتەوە بێت ئەوە ئەگەر پزیشكیش پەردەكەت بۆ لاببات كێشەی كاری سەرجێگەییتان هەر دەمێنێت. سوپاس بۆ بەكارهێنانی دكتۆر دواڕۆژ.\nکۆدی پرسیار : 17427\nماوەی حەوت ساڵ و نیوە شومكردووە، هیچكاتیش مەنعم نەكردووە دوای ٤مانگ لە زەواج سكم بوو بەڵام بە ٤ مانگی لەبارم چوو. بەردەوام سەردانی دكتۆرم كردوە دوای 3 ساڵ سكی دووەمم پەیدا بوو بە ٤۰ ڕۆژی لەبارم چوو. دوای ساڵێك سكی سێیەمیشم بوو بە دوو مانگ نیوی لەبارم چوو. دوای ساڵێكیتر سكی چوارەمم بوو بە ٤ مانگی لەبارم چوو. فەحسی جیناتم كردووە لە سلێمانی كردووە كێشەمان نەبووە. لەئستادا سەردانی دكتۆرناكەم .چارەسەرم چییە؟\nئەو حاڵەتە بەڕێزت كە منداڵ لەبارچوونی یەك لەسەریەكی پێ دەگوترێت زۆر هۆكاری هەیە، هەر لە هۆكارە هۆڕمۆنی و جێنێتیكیەكانەوە هەتا نەخۆشییەكانی خوێن و نائاساییبوونی منداڵدان و كێشەكانی هێلكەدان و زۆر زۆری تر. بۆیە پێویستت بە پشكنینی پزیشكی تەواو و زنجیرەیەك پشكنینی تاقیگەیی و ئەشیعە و نازووڕ هەیە. بە باشی دەزانین لەسەرەتاوە دەستپێبكەیتەوە و بۆ ئەم مەبەستەش كارێكی زۆر چاك دەكەیت ئەگەر سەردانی شاری پزیشكی فاروق بكەیت، بەشی نەخۆشییەكانی ژنان و منداڵبوون. بیرت نەچێت رەنگە هاوسەرەكەت یەكێك بێت لە هۆكارەكان. ئێمە نازانین ئایا هیچ خزمایەتیەكت لەگەڵ مێردەكەتدا هەیە یان نا بەڵام هەندێك جار كە كۆرپەلە لەبار دەچێت هۆكارەكەی كەموكووڕیی جەستەییە لە كۆرپەلەكەدا، كە تەمەن و خزمایەتی و هۆكارە بۆماوەییەكان رۆڵی تێدا دەبینن. سوپاس بۆ بەكارهێنانی دكتۆر دواڕۆژ.


Kurdîpêdiya - شاڵاو کۆسرەت: ئەردەلان بەکر یەکێک بوو لە هونەرمەندە بە هەڵوێستەکانی کورد\n📝 شاڵاو کۆسرەت: ئەردەلان بەکر یەکێک بوو لە هونەرمەندە بە هەڵوێستەکانی کورد | 🏷 Pol: Bellgenamekan | Zimanî babet: 🏳 کوردیی ناوەڕاست\nشاڵاو کۆسرەت: ئەردەلان بەکر یەکێک بوو لە هونەرمەندە بە هەڵوێستەکانی کورد\n#شاڵاو کۆسرەت ڕەسول\nلە ساڵیادی کۆچی ناوەختی هونەرمەندی جوانەمەرگ ئەردەلان بەکرئەردەلان بەکر\n9 ساڵ لەمەوبەر، لە ڕۆژێکی وەک ئەمڕۆدا، هەواڵی ناوادەی کۆچی دوایی هونەرمەندو پێشمەرگەپێشمەرگەی بە هەڵوێست ئەردەلان بەکر هەموومانی تاساندو خەمبار کرد.\nئەردەلان بەکر یەکێک بوو لە هونەرمەندە بەتواناو بە هەڵوێست و هەقبێژەکانی کورد، ئەردەلان هونەرمەندێکی بە سەلیقه و بەتواناو جوانبێژ بوو، هەمیشە بە گۆرانییەکانی جۆش و خرۆشی پێ دەبەخشین و دەیبردینە دنیا جوانەکەی هونەرو میوزیک و گۆرانی، دەنگ و تۆنی ئەردەلان جیاواز بوو، پڕی بوو لە سەمفۆنیاو میوزیک.\nئەردەلان بەکر جیا لە هونەرەکەی، لە هەڕەتی لاوی و لە سەردەمی حوکمی بەعس یەکێک بوو له و لاوە خوێنگەرمانەی چەکی شەرەفی کردەشان و خۆشی شاری کردە قوربانی خەبات لە شاخ، ئەگەرچی مەرگ زوو ئەردەلانی لێسەندین، بەڵام یادو یادگاری و هەڵوێستەکانی هەمیشە لە دڵماندایە، بەرهەمەکانی بۆ هەمیشە بە نەمری دەمێننەوه و ئارامیمان پێ دەبەخشن.\nهەزاران سڵاو لە ڕۆحی ئەردەلان بەکری هونەرمەندو پێشمەرگەی بەهەڵوێست.\nشاڵاو کۆسرەت ڕەسولشاڵاو کۆسرەت ڕەسول\nلێپرسراوی مەڵبەندی 3ی هەولێرهەولێر\n➕ Em babete lelayen: (Hawrê Baxewan)ewe le: Oct 10 2018 9:38PM tomarkirawe\n👌 Em babete lelayen: (Ziryan Serçinarî)ewe le: Oct 11 2018 8:33AM pêdaçûneweyi bokrawe û azadkrawe\n✍ Em babete bo diwacar lelayen: (Ziryan Serçinarî)ewe le: Oct 11 2018 8:33AM baştirkirawe


پارتی ناکۆکیە ناوخۆییەکانی یەکێتی ئاشکرادەکات – Standard Kurd\nپارتی ناکۆکیە ناوخۆییەکانی یەکێتی ئاشکرادەکات\nلەلایەن ستاندار Posted on ئاب 11, 2018 2833 جار بینراوە 0 سەرنج\nشوان محەمەد تەھا پەرلەمانتاری پێشووی پارتی لە ئەنجومەنی نوێنەران و بەرپرسی ئەو حیزبە لە بەغدا بە رۆژنامەی (حەیات)ی راگەیاندوە ناکۆکیە ناوخۆییەکانی یەکێتی ھۆکاری دواکەوتنی رێکەوتنی یەکێتی و پارتیە بۆ بەرنامەیەکی ھاوبەش بۆ بەغدا.\nراشیگەیاندوە ئەگەر رێکەوتنی ناوخۆیی یەکێتی بە ئەنجام بگات قۆناغەکانی تر ئاسان دەچێتە پێش.\nجێی باسە لە ھەفتەی رابردوو ئەنجومەنی ناوەندی یەکێتی محەمەد سابیری وەک کاندید بۆ سەرۆکایەتی کۆمار پێشکەش کرد بەڵام دواتر لەلایەن وتەبێژی یەکێتی رەتکرایەوە کە ناوبراو تاکە کاندیدی یەکێتی بێت.\nبڵاوکراوەی پێشوولە کۆبوونەوەی لوتکەی گۆڕان, کۆمەڵ, هاوپەیمانی و یەکگرتوو بڕیاری گرنگ دەخرینە بەر باس\nبڵاوکراوەی نوێترموفتی سوننەکانی عێراق ھەڵوێستێکی چاوەرواننەکراو لەبارەی گەمارۆکانی ئەمریکا بۆ ئێران دەردەبڕێت


سه‌ره‌تای ڕاپه‌ڕینه جه‌ماوه‌رییه خۆخۆییه‌که‌ی کوردستان، میدیای ئه‌مبه‌ر و ئه‌وبه‌ر، ده‌سه‌ڵات و ده‌سه‌ڵاتخواز، بارودۆخێکی وه‌هایان دروست کردبوو، ئەگه‌ر که‌سێک چه‌ند دێڕێکی بنووسیبایه و ته‌واو ورد و به‌ئاگا نه‌بووایه، ئه‌وا ئه‌و چه‌ند دێڕه دەبوون به خێر و به‌ره‌که‌ت و به‌سه‌ر ئه‌میان یا ئه‌ویاندا دادەبارین، به‌ڵام به‌رده‌وامبوونی خه‌باتی شۆڕشگێڕانه‌ی خه‌ڵک، به تایبه‌تی دوای دروستکردنی ئه‌نجومه‌نی گشتیی کاتی مانگرتن و خۆپیشاندانه‌کان -ئه‌و ئه‌نجومه‌نه دوور بوو و دوورە له پرانسیپی کاری که‌ڵه‌گایی ڕێکخراوه‌یی باو، واته دوورە و دوور بوو له پرانسیپی سێپایی پرۆزه‌وه -باوک و کوڕ و گیانی پیرۆزەوە و ئه‌و بارودۆخه ده‌ستکرده گۆڕانی به‌سه‌ردا هات.\n*بزووتنه‌وه‌که بزووتنه‌وه‌یه‌کی جه‌ماوه‌ری خۆخۆییه و به بانگه‌واز و فیکه و چه‌قه‌نه‌ی هیچ که‌س و لایه‌نێک نه‌خوڵقاوه و له واقعه مادییه کۆمه‌ڵایه‌تی و ئابووری و سیاسییه‌که‌وه سه‌رچاوه‌ی گرتووه. به کورتی و به کوردی، له زه‌وتکردنی نان و ئازادی و لە ئەنجامی بێکارییه‌وه سه‌رچاوه‌ی گرتووه. هه‌روه‌ها جارێکی دی ئه‌وه‌ی سه‌لماند که بزووتنه‌وه، یا بزووتنه‌وه‌ی جه‌ماوه‌ر خۆیه‌تی یا بوونی نییه.\nسه‌ره‌تا ده‌سه‌ڵات بۆ ڕه‌زاقورسکردن و پووچه‌ڵکردنی ناوه‌ڕۆکی ئه‌و بزووتنه‌وه جه‌ماوه‌رییه شۆڕشخوازه، شێوازی ئاژاوه‌نانه‌وه و گێره‌شێوێنیی فه‌وزه‌وی به‌کارهێنا -خڕکه‌به‌رد، چه‌ک و ئاگری دایه ده‌ست هه‌ندێک له گه‌جه‌روگوجه‌ره‌کانی خۆی بۆ ئاژاوه و ئاشوبنانه‌وه و هه‌ر که‌سێکیش په‌رده‌ی له‌سه‌ر ئه‌و نهێنییه دیموکراتییه‌ی سه‌ره‌وه لاببردایه ده‌گیرا و ده‌کوژرا.\n* زیندووکردنه‌وه‌ی پرسی که‌رکوک و ناوچه دابڕاوه‌کان و قه‌به‌کردنی گیانی نه‌ته‌وه‌یی و نیشتمانی، به مه‌به‌ستی ختووکه‌دانی هه‌ستی جه‌ماوه‌ر، تا بتوانرێت داواکارییه ئابووری و کۆمه‌ڵایه‌تییه‌کانیان له بیر ببرێنه‌وه و به ئاسانی ئاڕاسته‌ی ڕاپه‌ڕین به لاڕێدا ببرێت.\nئه‌مانه و به‌یتوبالۆره‌کانی تری ده‌سه‌ڵاتی سه‌پێنراو و ده‌سه‌ڵاتخوازان...\nده‌سه‌ڵات جڵه‌وی بارودۆخه‌که‌ی له ده‌ست داوه، خه‌باتی سه‌ربه‌خۆی جه‌ماوه‌ری ڕاپه‌ڕیوویش، ڕۆژ دوای ڕۆژ، به‌رفراوانتر و به‌هێزتر دەبێت و جه‌ماوه‌ر خۆی سه‌رقاڵی دروستکردنی ڕێکخستنی سه‌ربه‌خۆی خۆیه‌تی و نایه‌وێت پشت به هیچ که‌س و لایه‌نێک ببه‌ستێت. دروشمه‌کانیان بۆ داواکردنی-نان و ئازادی و دادپه‌روه‌ریی کۆمه‌ڵایه‌تی- ده‌ستخه‌تی خۆیانن و له‌وه ناچێت که بیری هه‌ڵبژاردنی پێشوه‌خت و بیر و گیانی شار و شارچێتی و حزب وحزبچێتی، بتوانێت ڕاپه‌ڕین به لاڕێدا به‌رێت.\nڕه‌وشی بارودۆخه‌که‌ی ڕۆژانی سه‌ره‌تای ڕاپه‌ڕین وه‌ها بوو، ئەگه‌ر که‌سێک پشتگیری ڕاپه‌ڕینه‌که‌ی بکردایه ده‌بووه خێر و به‌ره‌که‌ت و به‌سه‌ر ئه‌م لایه‌ن یا ئه‌و لایه‌نی سیاسیی حازرخۆری به‌ر سێبه‌ردا دادەبارین. ڕۆژی ئه‌مڕۆ ڕه‌وشه‌که وا نه‌ماوه، ئەگه‌ر له‌نزیکه‌وه ته‌ماشای دروشمه‌کانی ده‌ستی ڕاپه‌ڕیووه‌کان بکه‌ین، به باشی دیاره که ئه‌وان خۆیان داهێنه‌ری ڕاسته‌قینه‌ی دروشمه‌کانی خۆیانن، ئازاد و سه‌ربه‌خۆ دایانڕشتوون دژی ده‌سه‌ڵاتی مرۆڤخۆرەکان و ڕاسته‌وخۆ داوای-نان و ئازادی دەکه‌ن. له ته‌ک ئه‌وه‌شدا داهێنه‌رانه و خۆخۆیی ده‌ستیان داوه‌ته خۆڕێکخستن و خۆبه‌ڕێوه‌بردن، بۆ نموونه دروستکردنی ئه‌نجومه‌نی گشتیی کاتی خۆپیشاندان و لقوپۆپه‌کانی به‌پێی توانا و هه‌نگاونان به‌ره‌و به‌ستی کۆنگره‌یه‌کی گشتیی ئازادیخواز.\nجه‌لالییه مه‌لاییه‌کان هه‌ر زوو به غه‌ریزه‌ی بەرژەوەندییە چینایه‌تییه‌کانیان هه‌ستیان به مه‌ترسیی کڵپه‌ی ڕاپه‌ڕینی جه‌ماوه‌ر کرد. زوو که‌وتنه خۆیان و چه‌ند گەجه‌روگوجه‌رێکی خۆیان هان دا به‌ردبارانیان بکه‌ن، تا دواتر بتوانن بیکه‌نه که‌ره‌سه‌ی ڕه‌زاقورسکردن و پووچه‌ڵکردنه‌وه‌ی ڕاپه‌ڕین. سیاسه‌تمه‌داره ده‌وڵه‌تمه‌نده‌کان گه‌لحۆن و گه‌لحۆیانه سه‌ره‌تا لاسایی سیاسه‌تمه‌داره ده‌وڵه‌تمه‌نده مۆدێرنه‌کانی!! ئه‌مریکا و ئه‌وروپایان کرده‌وه به مه‌به‌ستی پووچه‌ڵکردنه‌وه و له‌باربردن، به‌ڵام له‌گه‌ڵ ئه‌وه‌شدا جه‌ماوه‌ری به‌شمه‌ینه‌ت به‌رده‌وامی دا به به‌رگریکردن، ناچار سیاسه‌تمه‌داره‌کان بایاندایه‌وه سه‌ر به‌ڕه‌ی کۆن و بۆ به مۆدێرنکردنی!! کێشمه‌کێشمه‌که، په‌نایان برده به‌ر سه‌رته‌نور و مه‌زادخانه‌که‌ی کوردستان؛ په‌رله‌مانی کوردستان! هاوکات، وه‌ک هه‌موو جارێکی تر، ده‌ستیان کرده‌وه به هورووژاندن و زیندووکردنه‌وه و فووکردنه مه‌سه‌له‌ی که‌رکووک و یادی ڕاپه‌ڕین و شه‌هیدان بۆ ختووکەدانی هه‌ستونه‌ستی خه‌ڵکه ڕه‌شوڕووته‌که، به‌ڵام جه‌ماوه‌ری کوردستان هۆشمه‌نده له تاقیکردنه‌وه‌کانی خۆیه‌وه له کاکڵه‌ی فێڵ و ته‌ڵه‌کەبازیی جه‌لالییه‌کان و مه‌لاییه‌کان گه‌یشتووه، تا ئه‌و ڕاده‌یه که ئه‌مجاره به لێشاو دوای سیاسه‌تی هه‌ڵخه‌ڵه‌تاندنی هه‌ڵبژاردنی پێشوه‌ختیش-سیاسه‌تی هه‌ڵبژاردنی ده‌سه‌ڵاتداران و ده‌سه‌ڵاتخوازان- ناکه‌وێت.


سکرتێری سه‌رۆکوه‌زیری سوید ده‌ستی له کار کێشایه‌وه - Radio Sweden Kurdish - رادیۆی سوید Radyoya Swêdê | Sveriges Radio\nشێنستروێم و ڕاینفێڵد\nسکرتێری سه‌رۆکوه‌زیری سوید ده‌ستی له کار کێشایه‌وه\nبڵاو کرایه‌وه torsdag 1 november 2007 kl 14.38\nئولریکا شێنستروێم سکرتێری سه‌رۆکوه‌زیری سوید ده‌ستی له کار کێشایه‌وه و له ڕاگه‌یه‌نراوێکی چاپه‌مه‌نیدا که سه‌عات یه‌کی نیوه‌شه‌و بڵاوی کرده‌وه ڕایگه‌یاند که ده‌ست له کاری سکرتێرێتیی سه‌رۆکوه‌زیر فرێدریک ڕه‌ینفێڵد ده‌کێشێته‌وه. ڕۆژی ڕابردوو ڕاگه‌یه‌نرا که شێنستروێم بۆ ماوه‌یه‌ک کار ناکا و پشوو وه‌رده‌گرێ (تایم ئاوت) که‌چی ئێستا به یه‌کجاری ئه‌م پۆسته‌ی به‌جێهێشتووه.\nئولریکا شێنستروێم (Ulrica Schenström) له ڕاگه‌یه‌نراوه چاپه‌مه‌نییه‌که‌یدا ده‌نووسێ: ”ئه‌مه‌ی که ئه‌و وێنانه بڵاو بوونه‌ته‌وه و ئه‌و ڕاستییه که من له‌گه‌ڵ ڕۆژنامه‌وانێک قسه‌م کردووه و له کاتی ئه‌و په‌یوه‌ندییه‌دا شه‌رابم خواردۆ‌ته‌وه زۆر جێگه‌ی لێبوردنه. دیاره من به شێوه‌یه‌کی ناله‌بار جووڵاومه‌ته‌وه و ئه‌مه وام لێده‌کا که پێم وابێ نه‌توانم له کار و ئه‌رکی خۆمدا به ته‌واوی جێی بڕوا بم.”\nئێکۆ، به‌شی ناوه‌ندیی ده‌نگوباسی سوید، شه‌وی ڕابردوو کاتێ هه‌واڵی پشوووه‌رگرتنی شێنستروێم بڵاوبۆوه بۆچوونی سکرتێری چاپه‌مه‌نیی سه‌رۆکوه‌زیر ئۆسکار هۆلێن (Oscar Hållén) ی له سه‌ر هۆی ئه‌م بڕیاره پرسیبوو. سکرتێری چاپه‌مه‌نیی سه‌رۆکوه‌زیر ئۆسکار هۆلێن له وه‌ڵامدا گوتی ئه‌و بۆ ماوه‌یه‌کی درێژ، یه‌کجار زۆر کاری کردووه و ئه‌م ڕووداوه‌ی دواییش گه‌لێ به سه‌ختی کاری تێکردوه.\nهه‌فته‌ی ڕابردوو بوو که چه‌ند وێنه‌یه‌کی خانمی ئولریکا شێنستروێم له‌گه‌ڵ کوڕه ڕۆژنامه‌وانێکی که‌ناڵی چواری تله‌فزیۆنی سوید به ناوی ئاندێرش پیلبلاد (Anders Pihlblad) له مه‌یخانه‌یه‌کی شاری ستۆکهۆڵم له ئێواره‌ڕۆژنامه‌ی ئافتۆن‌بلادێت دا بڵاو بۆوه.\nبه شوێن ئه‌وه‌دا موناقه‌شه بۆ نموونه له سه‌ر ئه‌وه هاته گۆڕێ که ئایا ئولریکا شێنستروێم سه‌رخۆش ببوو یان نا، له حاڵێكدا که ئه‌و ڕێک له‌و شه‌وه‌دا به‌رپرسی ئێشکی حوکوومه‌ت بوو بۆ ئاماده‌یی سوید له کاتی ڕوودانی کاره‌ساتی چاوه‌ڕواننه‌کراودا.\nفرێدریک ڕاینفێڵد سه‌رۆکوه‌زیری سوید ڕۆژی دووشه‌ممه‌ی ڕابردوو ئه‌م بۆچوونه‌ی له سه‌ر ڕووداوه‌که هه‌بوو. ڕایفێڵد گوتی: بۆچی پێتان وایه که ئه‌و نه‌یده‌توانی ئێشکه‌که‌ی بپارێزێ. کێ گوتوویه‌تی که ئه‌و سه‌رخۆش بووه؟ ئایا به‌ڵگه‌یه‌کتان له سه‌ر ئه‌وه هه‌یه؟ ئێوه ده‌بێ بڕێکتان بێته‌وه بیر که جاری وایه چیرۆکی وا دروست ده‌که‌ن که هه‌ر بوونیشی نییه. ئه‌وه‌ی ئێستاش هه‌ر وایه و شتی وا هه‌ر نییه.\nڕۆژی سێشه‌ممه کوڕه ڕۆژنامه‌وانه‌که‌ی تله‌فزیۆنی چوار واتا ئاندێرش پیلبلاد له میدیادا ده‌رکه‌وت و گێڕایه‌وه که ئولریکا شێنستروێم ئه‌و شه‌وه سه‌رخۆش بوو. دوێنێش چوارشه‌ممه ئه‌و هه‌واڵه له لایه‌ن که‌ناڵی چواری تله‌فزیۆنه‌وه بڵاوبۆوه که ئه‌مشه‌وه پیلبلاد و شێنستروێم سه‌رجه‌م بایی ٩٤٥ کرۆن، شه‌راب و بیره‌یان خواردۆته‌وه.\nئولوف رووین (Olof Ruin) پرۆفیسۆری زانستی سیاسی له چاوپێکه‌وتنێکدا سه‌رسوڕمانی خۆی له شێوه‌ی قسه‌کردنی سه‌رۆکوه‌زیری سوید له میدیاکاندا ده‌ربڕی. ئه‌و گوتی ئه‌مه بڕێک جێی سه‌رسوڕمانه که سه‌ره‌کوه‌زیر نه‌هات ده‌سبه‌جێ بڵێ: ”من ده‌بێ خۆم له‌و شته بکۆڵمه‌وه. بێتوو ئه‌وه‌ی ئێوه ده‌یڵێن ڕاست بێ ئه‌وا شتێکی جیدییه.” من پێم وایه سه‌رۆکوه‌زیر شته‌که‌ی زۆر به هندک گرت و مرۆڤ نابێ قه‌ت کاری وا بکات. ئولوف رووین (Olof Ruin) ده‌ڵێ ئه‌و داواکارییه‌ی شێنستروێم له سه‌ر ده‌ست له کار کێشانه‌وه‌ی بۆ سه‌رۆکوه‌زیر ڕاینفێڵد، شتێکی زۆر جییدییه.\nرووین گوتی ئه‌مه بۆ جاری چواره‌مه که که‌سێک له پێگه‌ی به‌رز و ناوه‌ندیی ناو حوکوومه‌ته‌وه، ده‌ست له کار ده‌کێشێته‌وه. ئه‌مه ده‌توانێ بۆ سه‌رۆکی حوکوومه‌ت به‌دشانسییه‌ک بێت به‌ڵام ده‌توانێ نیشانه‌ی که‌مبوونی هێزی تێگه‌یشتن و لێکدانه‌وه‌ی که‌سه‌کانیش بێت. دیاره ئه‌مه‌ش باش نییه.


ده‌نگۆی پاشه‌كشه‌ی حه‌شدى شه‌عبی له كه‌ركووك ڕه‌ت ده‌كرێته‌وه\nرۆژ له‌دواى رۆژ دۆخى ئه‌منیى كه‌ركووك خراپتر ده‌بێت و جموجۆڵی داعشیش زیاد ده‌كات\nئازاد مەحمود 27/02/2019 - 16:18 بڵاوکراوەتەوە لە ڕاپۆرت\nبارودۆخى ئه‌منیى كه‌ركووك رۆژ له‌دواى رۆژ به‌ره‌و خراپی ده‌ڕوات و جموجۆڵی تیرۆریستانى داعشیش له زیادبووندایه و هه‌وڵه‌كان بۆ پێكهێنانی ژوورێكى هاوبه‌ش، كه به‌پێی زانیارییه‌كانى (باس)، ده‌بوو پێشمه‌رگه‌شی تێدا بێت، به‌ڵام دواجار ئه‌و ژووره هاوبه‌شه به‌بێ پێشمه‌رگه پێكهێنرا، كه به‌شێوه‌یه‌كه لیوا سه‌عه‌د حه‌ربی، فه‌رمانده‌ى ژوورى ئۆپه‌راسیۆنه‌كه‌یه و سێ جێگری هه‌یه كه بریتین له لیوا روكن (شاكر) فه‌رمانده‌ى فرقه‌ى 5ی پۆلیسی فیدڕاڵی و لیوا روكن (كه‌ریم عه‌بد تمێمی)ی فه‌رمانده‌ى لیواى 61ی سه‌ر به حكوومه‌تى عێراق و (ئه‌بو سائر به‌شیر)ی فه‌رمانده‌ى لیواى 16ی حه‌شدى شه‌عبی پێكهاتووه.\nله‌م باره‌یه‌وه، مه‌ریوان جه‌لال، به‌رپرسی مه‌كته‌بی راگه‌یاندنی لقی كه‌ركووكی پارتی، به (باس)ى ڕاگه‌یاند: "ماوه‌یه‌كه جموجۆڵی داعش له سنوورى پارێزگاى كه‌ركووك زیادی كردووه، هه‌روه‌ها دۆخى ناو كه‌ركووكیش جێگیر نییه، له‌و لاشه‌وه تازه هێزێكی پرۆسه سه‌ربازییه‌كان له كه‌ركووك پێكهێنراوه، كه ده‌بوو پێشمه‌رگه‌شی تێدا بوایه، ئه‌و هێزه له لیواى 61 و پۆلیسی فیدڕاڵیی عێراق و حه‌شدى شه‌عبی پێكهاتووه، بۆیه هیچ نییه‌تێكى باش له پێكهێنانی ئه‌و پرۆسه‌یه نابینرێت و ئێستاش باره‌گاى ئه‌نجومه‌نى سه‌ركردایه‌تیى كه‌ركووك - گه‌رمیانی پارتییان كردووه‌ته باره‌گاى ژوورى ئه‌و هێزه".\nروونیشى كرده‌وه، له‌بری ئه‌وه‌ى باره‌گاکان چۆڵ بكه‌ن و هێزه‌كانیان كه‌م بكه‌نه‌وه، هێزی زیاترى سه‌ربازی هێنراوه بۆ كه‌ركووك.\nئه‌و به‌رپرسه، ڕاشی گه‌یاند، ئێستا ئه‌فسه‌رێكى عه‌ره‌ب سه‌رپه‌رشتکاری هێزى ئۆپەراسیۆنە سه‌ربازییه‌كانە له كه‌ركووك، به‌م هه‌نگاوه‌یان وایان كردووه، كه ده‌سه‌ڵاتى سه‌ربازى له كه‌ركووك زیاد بكه‌ن و توانای پاكکردنه‌وه‌ى ده‌وروبه‌رى كه‌ركووكیشیان له داعش، نییه.\nپێوه‌ند به‌م باسه، نوورى حه‌مه‌عه‌لی، به‌رپرسی میحوه‌رى رۆژئاواى كه‌ركووك، له به‌ره‌ى پردێ، بۆ (باس) ڕای گه‌یاند: "بۆشاییه‌كى گەورەی ئه‌منى له سنوورى پارێزگاى كه‌ركووك هه‌یه و هێزه عێراقییه‌كان بۆ راوه‌دونانى تیرۆریستان له جاده لاناده‌ن، هه‌ڵبه‌ته ئه‌وه‌ش بووه‌ته هۆی زیادبوونى جموجۆڵی داعش له سنوورى كه‌ركووك".\nگوتیشی: ”تیرۆریستان شوێنی دیاریكراویان نییه، به‌ڵام جموجۆڵیان هه‌یه و جموجۆڵی ئه‌وان و زیادبوونى ژماره‌ى تیرۆریستانى داعش، مه‌ترسی له‌سه‌ر هه‌موو لایه‌ك هه‌یه، واتا له‌سه‌ر خه‌ڵك و پێشمه‌رگه و هێزه عێراقییه‌كان و نه‌بوونى كه‌شێكى ئارام له‌و ناچانه‌ى كه ئه‌وانى تێدایه، بۆیه ئه‌وان مه‌ترسین و پێویسته چاره‌سه‌رێكى ئه‌و دۆخه بكرێت“.\nهاوكات، غه‌فوور ساڵح، جێگرى به‌رپرسی مه‌ڵبه‌ندى كه‌ركووكى یه‌كێتی، بۆ (باس) ڕای گه‌یاند: "هێزه عێراقییه‌كان بۆ پاكکردنه‌وه‌ى سنوورى ده‌وروبه‌رى كه‌ركووك له داعش ناڕۆن ئۆپه‌راسیۆن ئه‌نجام بده‌ن، ئێستا له زۆر شوێنی ده‌وروبه‌رى كه‌ركووك هیچ هێزێكى فه‌رمیى حكوومه‌تى تێدا نییه، تەنانه‌ت ئه‌گه‌ر ره‌بایه‌یه‌كى سه‌ربازى له شوێنێكى دووره‌ده‌ستیش دروست كرابێت، ئه‌وا ته‌نیا حیمایه‌ى خۆیان ده‌كه‌ن و حه‌قیان له ده‌وروبه‌رى خۆیان نییه، به‌تایبه‌ت له سنوورى گونده كوردییه‌كانى كه‌ركووك، داعش ئێستا به ئاره‌زووى خۆیان ته‌راتێن ده‌كه‌ن و خه‌ڵك ده‌كوژن و ده‌ڕفێن و كه‌س له‌سه‌ریان نایه‌ته وه‌ڵام، ده‌توانم بڵێم جۆرێك له جۆره‌كان سوپای عێراق هه‌ر خۆیان ده‌پارێزن و حه‌قیان له‌سه‌ر هاووڵاتیی نییه چی به‌سه‌ر دێت و ئه‌وان به‌رگرى له خه‌ڵك ناكه‌ن“.\nگوتیشی: ”حه‌شدى شه‌عبی بۆ داگیركردنى كه‌ركووك هێنراونه‌ته سنووره‌كه و ئه‌وان نه‌هێنراون هه‌ر به فه‌رمانێك بڕۆنه ده‌ره‌وه‌ی شاره‌كه و پاشان پێشمه‌رگه بێته سنووره‌كه، كه‌ركووك و ده‌وروبه‌ریان لێمان زه‌وت و داگیر كردووه، بۆیه ئه‌و ده‌نگۆیانه‌ى كه باس له هاتنه‌وه‌ى پێشمه‌رگه ده‌كه‌ن وا نییه و ناشتوانین بڵێن پێشمه‌رگه به‌م نزیكانه ده‌گه‌ڕێته‌وه سنوورى كه‌ركووك، ئه‌وه‌ى كه گوتراوه هه‌ر قسه‌یه“.\nروونیشى كرده‌وه، باس له‌وه ده‌كرا كه حه‌شدى شه‌عبی كه‌ركووك چۆڵ ده‌كه‌ن، به‌ڵام وا نییه، حه‌شدى شه‌عبی له كه‌ركووكن و ئه‌وان به‌رده‌وام خه‌ریكى دروستكردنى باره‌گا و خه‌ریكى زیاده‌ڕۆیین و زه‌ویى حكوومى به هه‌موو جۆره‌كانییه‌وه دابه‌ش ده‌كه‌ن، بۆیه من ئه‌و دۆخه ناو ده‌نێم داگیركردنى كه‌ركووك، ئیتر له‌ژێر هه‌ر چه‌ترێكدا بێت“.\nهه‌روه‌ها ده‌سته‌ى راگه‌یاندنى ئه‌منیى كه‌ركووك له راگه‌یاندراوێكیدا، كه وێنه‌یه‌كى ده‌ست (باس) كه‌وتووه و تێدا كوژرانی تیرۆریستێكى سه‌ر به داعشیان له‌نێو ماڵه‌كه‌ى خۆی له كه‌ركووك ڕاگه‌یاند و تیرۆریسته‌كه ناوى (میزه‌ر ئه‌لجوالی)یه و پێش كوشتنی رووبه‌ڕووى هێزه ئه‌منییه‌كان بووته‌وه، به‌ڵام پاشان كوژراوە، ئه‌و تیرۆریسته پێشتر له‌نێو رێكخراوى تیرۆریستیی ئه‌نساروئیسلام كارى كردووه و پاشان له 2014 په‌یوه‌ندیی به داعشه‌وه كردووه.\nبه‌پێی زانیارییه‌كانى (باس)، ئه‌و تیرۆریسته‌ى كه كوژراوه، یه‌كێكه له ئه‌میره مه‌ترسییه‌كانی داعش له ناوچه‌ى ره‌شادى سه‌ر به حه‌ویجه بووه و ئێستاش له‌نێو ماڵه‌كه‌ى خۆیدا له گه‌ڕه‌كى یه‌كى حوزه‌یران كوژراوه.


بە فەرمی ڕاگەیاندنی یاری Madden NFL 2020 – کەی ئای تی ئێن\nبە فەرمی ڕاگەیاندنی یاری Madden NFL 2020\nکۆمپانیای Electronic Arts بە فەرمی لە ماوەی ڕابردوودا بەشی داهاتووی زنجیرەی یاری Madden NFLـی لە ژێر ناونیشانی Madden NFL 2020ـدا ڕاگەیاند لەگەڵیشدا هەندێک زانیاری دیکە لە بارەی یاریەکەوە ئاشکرا کران. بە پێی کۆتا ڕوونکردنەوەکانی کۆمپانیای ناوبراو ئەوا بەڵێنیداوە بەشی داهاتووی یاریەکە خاوەنی چیرۆکێکی تەواو جیاواز بێت ئەمەش لە ژێر ناونیشانی Face of The Franchise.\nشایەنی باسە لەم دۆخەدا یاریکەر دەتوانێت وەرزشوانی تایبەت بە خۆی دروست بکات و ئەگەریش هەیە هەر یاریزانێک خاوەنی هێز یاخود توانایەکی تایبەت بە خۆی بێت هەرچەندە دیار نییە بە چ شێوازێک دەبێت، سەبارەت بە کاتی ڕاگەیاندنی ئەوا یاری Madden NFL 2020 بڕیارە لەسەر کۆمپیوتەر لە ڕێگای کۆگای Originـەوە بەردەست بکرێت و بێگومان لەسەر هەردوو سەکۆی پلەیستەیشن 4 و ئێکس بۆکس وەنیش بەردەست دەبێت لە بەرواری 2/8/2019ـدا.\nهەروەها یاریەکە بە سێ جۆرەوە بەردەست دەبێت، یەکەمیان جۆری ئاسایی دەبێت و دووەمیشیان Super Star و کۆتا جۆریش Ultimate دەبێت، هەر بۆیەش ئەگەر بەکارهێنەر جۆری Super Star یاخود Ultimate بکڕێت ئەوا دەتوانێت یاریەکە تاقیبکاتەوە لە بەرواری 31/7/2019ـدا واتە سێ ڕۆژ پێش ڕاگەیاندنی بە فەرمی.\nبۆ ئاشنابوون بە یاریەکە بینەری ڤیدیۆی ڕاگەیاندنی فەرمی یاریەکە بن:-\nتاگەکان Madden NFL 2020


هەتا شەقام بێدەنگ بێت، دالیا موسلیمەکان دەبنە قوربانی\nTuesday, 07.28.2020, 19:59\nئەوکاتەی کە شارەوانی "ئامەد" کەوتە دەست کورد، شارەوانی ئامەد ٨٧٣ ترلێۆن لیرەی تورکی قەرزار بوو، بەڕێز "فەرەیدوون چەلیک" کە بووە بەرپرسی یەکەمی شارەوانی ئامەدە، لەماوەی کەمتر لە ١،٥ توانی سەراپا قەرزەکەی شارەوانیەکەیان بداتەوە، "ڕۆژنامەی حوڕیەتی تورکی٢١ی١ی٢٠٠١"، ئەمەش پێچەوانەی بەرنامە و خواستی فاشیەتی تورکە، چوونکە ئەوان دەیانەوێت بۆ جیهانی بسەلمێنن کە کورد ناتوانێت نەک دەوڵەت بەڵکوو گووندێکیش بەڕێوەبەرێت، تورک ئەو بەرنامەی لە باشووردا بۆ چووە سەر. بۆیە خێڵی مەلا مستەفای بارزانی دەیان وسەدان بەکرێگیراوی بەرداوەتە کوردی شۆڕشگێر.\nسەرکەوتنەکانی ڕۆژئاواش بەدوایدا و تێکشکاندنی وەحشەکانی داعش، هێندەی دیکە فاشیەتی تورکی شێت و هار کرد، چوونکە داعش بەهەر فرت و فێلێک بووە، لەماوەیەکی کەمدا خۆی سەپاند بەسەر دەڤەرەێکی بەرفروان کە سەدان جار لە قەوارەی خۆی گەورەتربوو.\nهەروەها خەونی هەرە گەورەی فاشیەکانی تورک تێکدانی ئەو گۆڕانکاریە دیموگرافیەی پاش ڕوخاندنی سەدام هاتە ئاراوە، هەموو سووکایەتیەکی قوبڵکرد کە تەنها "عەفرین" داببڕێت لە کانتۆکەنی دیکە، هەموو هەوڵیان دابڕانی کانتۆنەکان بوو لەیەکتری، ئەوەبوو بەو هەموو سوکایەتیە ڕازیبوو کە "ترامپە شیت" پێی بڵێ ئەحمەق مەبە.\nڕۆژنامەنوس نووسەر و چالاکوانی مافی مرۆڤ خاتوو "ئەسلان ئەردۆغان" ئەڵی لە تورکیا لە منداڵیەوە تورک فێری ڕق لێبوونەوە و سووکایەتی کردن کراوە بە گەلی کورد، هەربۆیە زیندانی کرا.پاشانیش تورکیای بەجێهێلا و ئێستا لەتاواروگە دەژی.\nڕووداوەکان و کارەساتەکانی هاوشێوەی کارەساتی " دالیا مەحمود سەلیم" کە دەیان سینارێۆیان بە قەڵەمی قەلەم فرۆشیان و کەسە ئاست نزمەکان دروستکراوون، هەر دوێنێ "شێخ محمەد کەسنەزان" مرد، ئەو کەسایەتیە لەوەتەی هەیە نۆکەری بۆ دوژمن کردووە و یەکێک بووە لە کورد کوژەکان، دەستیان هەیە لە خوێنی هەزاران کوردا، فەوجی خەفیەی هەبووە و لەسەر خوێنی هەژارانی گەلەکەمان بۆتە خاوەن دەیان ملێۆن دۆلار، لە جیاتی ئەوەی سسزابدرێت، جەلال تاڵەبانی گەورەترین پاری شاری سلێمانی پێشکەش کردووە.\nساڵی ١٩٩١ کەلە ژێر "خێمەی سەفوان" ئەمەریکاو عێراق ڕێک کەووتن لەسەر ئاگربەستی شەڕی ئازادکردنی کوەیت، عێراق ئاڵای سپی بەرزکردەوە بەهەموو داخوازیەکانی ئەمریکا ڕازی بوو، سەدام تەنها مەرجێکی هەبوو، ئەویش دەست واڵاکردنی سەدام بوو بۆ لێدانی نەیارانی، ئەمەریکا ڕێگەی پێدا، بەڵام ئەمەریکا دەستێکی باشیشی وەشاند لە سوپای عێراق "کۆمەڵ کوژی دەبابەکان" کەلوێدا بەڵای کەمەوە وەک باس دەکەن ١٢٠ هەزار عێراقی تێدا کوژرا، بەڵام لەکۆتایی سەدام دەستی واڵابوو بۆ کوشتنی عێراقیەکان.\nهەرپاش ئەوەی کە ئاگر بەست ڕاگەیەندرا شەوی ٢٦ی٢ی ١٩٩١، هەر ئەوکاتە"جۆرج بۆش" فەرمانیدا کەلە سوپاکەی عێراق بدەن، ئەوەی شایەداحاڵەکان باسی لێوە دەکەن، چۆلەکەش لەو پەلامارەدا ڕزگاری نەبووە، بەڵام یەکێک لەبەندی ڕێکەووتنەکە دەست والاکردنی سەدام بۆ لێدانی نەیارانی سەدام،( ڕێک وەک نامەردیەکەی خێڵی مەلا مستەفای بارزانی، کە سوپاسی عێراق بە سەرۆکایەتی مستەفا کازمی هەڕەشەی گەڕانەوەی سوپاسی عێراق دەکات بۆ کوردستان کەچی ئەوان ۆیلانی تیرۆرکردنی چالاکوان کاک مەکی ئامێدین).\nسوپاسی عێراق بەو سەرشۆڕیشەوە پەلاماری نەیارانیدا لە ناوچەکانی باشوور وناوەڕاستی عێراق گۆمی خوێنیان هەڵسان، کوردستانەکەی خۆشمان بەشی شێری بەرکەووت، لێرەدا بێئەخلاقی سەدام و سیستێمی سەرمایەداری بەئاشکرا بەدیدەکرێت، کە هەمیشە گەلەکانیان کرۆتە قوربانی، گەلەکەمان ناچارکرا پەنا بەرێتە بەر چیاکان، ئەفسووس چیاکانیش نەیانی پاراست، چوونکە چیاکانمان سەراپا بەفر گرتبووی، هیچ لایەنێکیش لای لێنەکردنەوە سەرەتا، تا ئەوەبوو، کە چەپەکان کۆمەنیسەتەکانی ئەوروپاو ئەمەریکا لەوانە ستیوارد ڕۆد، مەردۆنا، تینە تینۆر....هتد هەستان بەگێرانی کۆنسەرتێک و لە وکۆەنسێرتەدا ١٢٠ ملێۆن دۆلاریان کۆکردەوە بەو هیوایەی کە هاوکارێک بێت. بەداخەوە ئەو پارەش لە نێوان مەسعودی کوڕی مەلا مچە و ئەندام پەرلەمان و نووسەری ناوداری بەریتانی "جێفری ئارچەر"دا گووم بوو، دەسەڵاتدارانی بەریتانی سسزای ١٠ ساڵ زیندانیان بڕیەوە بۆ جێفری ئارچەر، کەچی خێڵی مەلا مستەفای بارزانی جێفری ئارچەریان بانگکرد بۆ کوردستان کۆڵان بە کۆڵان دەیان گێڕاو لە تێڤیەکاندا بەدۆستی هەرە نزیکی گەلەکەمان ناویان دەهێنا، ئەمە ئەوکاتەبوو کە تازە ١٢٠ملێۆن دۆلاریان پێکەوە سندان کرد.\nلێرەدا بەئاشکرا دیارە کە سیمای بۆگەنی کەسێکی وەک جێفری ئارچەر چۆن ئارایشتکرد، بەهەمان شیوە هەرکات ویستیان ئەوا سیمای کەسانی دلسۆز و شۆڕشگیڕی وەک " دوکتۆر عبدوستار، سۆرانی مامە حەمە، سەردەشت عوسممان، کاوە گەرمیانی" دالیا مەحمود سەلیم" بە ویستی خۆیان وەک فلیمەکانی "هۆڵیود" وێنا دەکەن.\nلینکی سەردانی "جێفری ئارچەر وپیشاندانی لە لایەن خێڵی مەلا مستەدای بارزانیەوە کە قارەمان و دۆستی گەلەکەمانە.\n(الرئيـس بـارزانــي يثـمـن مـوقـف اللــورد جيفـري آرتشر تجــاه شـعــب كردسـتـان)\nلینکی سزدانی جێفری ئارچەر کە ١٢٠ ملێۆن دۆلارەکەی کە کۆکرایەوە بۆ ئاوارەکانی کۆڕە گەورەکە.\nکلیکی ئێرە بکە\nهەروەها ببینە کە جێفری ئارچەر چ جۆرە جانەوەرێکە بە بەهای ٣٢٠ ملێۆن کتێبی فرۆشتووە، بە پێی ئەم لینکەی خوارەوەش هەرکتێبێکی بە ٢٤ دۆلار، واتا ٢٤ جار ٣٢٠ ملێۆن دۆلار، کەچی ئەو جانەوەرە لەمەسعودی مەلا مچە جانەوەرتر، چاویان بڕیە ئەو خێر و سەدەقەی کە چەپەکان و شیوعیەکانی\nئەوروپا وئەمەریکا کۆیان کردەوە لە کۆنسەرتەدا، (کلیک لەسەر ئەو وێنەیەی خوارەوە بکە)\nمەسعودی مەلا مچەش لەو کەمتر نیە، چوونکە ئەو بنەمالە بۆگەنەش لەساڵی ١٩٤٦ وە کورد دەکوژن و کوردو کوردستان دەدۆشن.\nبۆ سەلماندنی ساختەچێتی دیگماگۆیەتی فاشتەی تورکیش، بەڕەشکە بەڵگەمان هەیە، بۆ نموونە ئەکاتەی کە خوودی تورکیا ناو و وێنەی کۆمەڵێک مافیای و جەردە و پیاو کوژدەدات پۆلیسی ئەنتەرپوڵ بۆ ئەوەی دەستگیر بکرین لەدەرەوەی ووڵات، بۆئەوەی شکو گوومان لەسەر دەسەلات دووربخەنەوە، ئەو کەسانە کەناو وێنەیانی داوەتە پۆلیسی ئەنتەرپوڵ، لە ڕووداوێکی ترومبێلدا لەگەڵ وەزیری دادی تورکی هەروەها بەناوبانگترین قەحبە بریندار دەبن، ئەو ڕووداوە ناونرا "ڕووداوی سۆسورلوک".\nلینکی سکەنداڵی سوسورلوک تورکی و ئینگلیزی.\nکلیک لەسەر وێنەکە بکە\nمێژووی خیانەت و چەتەیی بنەماڵە لەژمارە نایەت، وەک ژمارە بێکۆتاییەکانە، لەگەڵ ئەوەشدا کورتە مێژوویەکی بنەماڵەی ال بارزان، ئەو کاتەی کە بنەماڵەی بارزانی "ئەحەی سالەی خلە"یان بە زیندووی سووتاند، هێشتا بەعسیەکان فێری کوشتن و بڕین نەبووبوون، هەر ئەو کاتەی کە بنەماڵەی ناوبراو "سڵێمانی موعینی" بەزیندووی ڕادەستی شای ئێران کرد، کورد لەگەرمەی تێکۆشاندابوو، هێشتا ئاشنای پەیدا نەکردبوو بە خیانەت، ئەوکاتەش کەبە پیلانی بنەماڵە "ئەحمەد تۆفیق" وەک گۆشتی قوربانی پارچە پارچە کرا، کورد لەبەرزترین ئاستی وورەبەرزیدا دەژیا،کورد لەگەرمەی بەرخۆداندابوو کە مەلا مستەفابە داخوازی شا ئاشبەتاڵی کرد بە شۆڕشێکی ١٢٠ هەزار کەسی گیان لەسەردەست، هەرچەند دەریایەک بەڵگەمان لەبەردەستدایە کە وەک "ڕیفڕاندۆم"ەکەی مەسعودی مەلا مچە دنیا هاتە زمان دوایان لە مەسعود کرد کە کات کاتی ڕیفڕاندۆم نیە، ئەوکاتەش دۆستانی کورد تکایەکی زۆریان لە مەلا مچەی بارزان کرد کە شەڕ نەکات، مەلا مستەفا بەگوێی کەسی نەکرد، ئەوەبوو پاش١١ مانگ ئاشبەتاڵی ڕاگەیاند، هەر لەو کاتەشدا دیسان دۆستانی کورد لە مەلا مچە پاڕانەوە کە ئاشبەتاڵ نەکات، دیسان بەگوێی کەسی نەکرد وئاشبەتاڵی ڕاگەیاند!\nچەند با ئازار و بەسۆو شەرمازارییە کاتێک تێکۆشەرێکی وەک "مەلا ئەوڕەحیمی وەرتێ" کادری باڵای "حدکا" کە دەستگیر دەکرێت لەلایەن چەکدارەکانی بارزانییەوە، بە دروستی لەلایەن "فازڵ موتنی و فازڵ میرانیەوە" مەلا ئەولڕەحیم دەپاڕێتەوە لە چەتەکانی بنەماڵە کە خۆیان بیکوژن تەرکەی بەساواکیەکانی شای ئێران بفرۆشن.\nچەتەکانی مەلا مچە گەواد، دەپرسن بۆ خۆمان بتکوژین و تەرمەکەت بە ساواکی شای ئێران بفرۆشین؟\nمەلا ئەولڕەحیمی وەرتێ ئەڵێ: کوڕە جوانەکانم من تەمەنم زۆرە لە ٧٠ ساڵ تێپەڕیووم، خەڵکێکی و کادرو دۆستەکانی حدکا زۆر دەناسم، بەگریانەوە مەلا ئەولڕەحیم گووتوویە ئەترسم بەرگەی ئەشکەنجە نەگرم وناویان ئاشکرا بکەم، ئیتر ئەوسا ئەم دنیا و ئەو دنیاشم لەکیس دەچیت، ئیتر پیاوەکانی مەلا مچەی بارزانی سۆزیان دەجوڵێت و لەوێدا بە گوولە شەهیدی دەکەن، لە تەوێڵە، ئێستا تەرمەکەی لە مامەیارەیە.\nبە دڵنیای هەتا شەقام وەک ئەمڕۆ بێدەنگ بێت، فرۆشتنی خاتوونی کورد وەک "دالیا مەحمود موسلیم"بەفاشستی تورک دواهەمین کەس نابێت، ئەو خێڵە سڵیان لەوە نەکردەوە کە خۆبەشی بەلجیکی و ئیسپانی و ئەڵمانی دەسگیربکات بە فاشستی تورکیان ببەخشێت، نموونەکان کۆتاییان نایەت، چوونکە هێندە زۆرە بە لاپەڕە و دو لاپەڕە و هەزارانیش کۆتاییان نایەت، بۆیە باشترە کە بیرەوەریەکانی ڕەوانشاد "کەریمی حسامی" مامۆستا "کەریمی مەڕەسنە، مامۆستا "بەهادین نوری".... هتد بخوێنینەوە.\nبۆ ئەم کەرساتانەیان بەسەر گەلەکەماندا هێنا؟\nڕەوانشاد "کەرمی ئەنقۆس" کە خاڵۆی دایکی منداڵەکانمە، یەکێکە لە ڕۆژنامەنووسە دیارەکانی کوردی "جۆرجیا" ئۆکتۆبەری ٢٠١٩ ماڵئاوای لێکردین، نامەیەکی ٥ لاپەڕەیی دامێ کە یەکێک لە هاوڕێکانی سەرمی گەنجێکی خۆی بۆی نووسیووە، ئەگەر هەڵە نەبم مامۆستا "جەلیل جەلیلی" کە بەڕێزیشیان یەکێکە لە نووسەر و مێژوونووس ناودارەکانی کوردی ئەرمینیا، کاتی خۆشی دەقی نامەکانم لە کوردستانپۆستدا بڵاوکردەوە کەبە ڕێنووسی لاتینی نوسراوە، تیدا باس لەوە دەکات، کە مەلا مستەفا لەهەموو قسەیەکیدا چەندین جار دەستەواژەی "قوندە" ی (قوندەر) بەکار هێناوە، لە درێژەی نامەکەدا ئاماژە بەوە کراوە و لەیەکتریان پرسیوە، هەر بەڕاست ئەمە ئاستی سەرۆک بێت، ئایا کۆتایی ترژیدیا نابێت؟\nبەهادین نوری باس لەوە دەکات، کە کاتێک فەیلەیەکانی شاری بەغداد هوتافیان کێشاوە و بە باڵای بارزانیا، مەلایان بە سەرۆک ناوبردووە، مەلا مسەتەفا گووتوویە من سەرۆک نیم، عەبدوکەریم سەرۆکە من قەیتانی قۆندەرەکانی قاسمم.\nهەمووشمان ئاگادارین و خوێندومانەتەوە کە بە مەلا مستەفایان گووتووە مامۆستا، توڕبووەو گووتوویە من قەحبە نیم بلەی ئەحەڕەش مامۆستایە.\nهەرهەمووشمان ئاگادارین ئەوکاتەی کە مەلا مستەفا چەتەکانی دەنێرێت بۆ کوشتنی دایکی نوری شاوەیس و فیشەک دەنێن بەرانیەوە، تەنها بریندار دەبێت، مەلا مستەفا توڕە دەبێت و ئەڵێ من ووتم فیشەک بنێنن کوونی.......\nبلەی ئەحەڕەش ئەڵی هەتا مەلا مستەفام تێگەیاند کە ئۆتۆنۆمی مانایی چی، خەریک بوو خۆم لەبیرم بچێتەوە.\n"مام ئەسکەندەر" قادری حاجی کاکە ئەوڵا، کەیەکێک لە ڕاسگۆترینی کەسایەتیەکانی دەڤەرەی قەرەداخ، ووتی: کە چوین بۆلای مەلا مستەفا دوای دووڕۆژ هاتەوە، چوونکە لە ڕاوە قومقومۆکەبوو.\nشای گۆڕبەگۆڕ زۆر بێزار دەبێت، لە کۆمەنیستەکان و دیموکرات خوازەکانی ئێران کەلە عێراق چالاکبوون، چوونکە دووجار شا بریندار کرا، یەکێکیان مارکسی بوو، ئەویتریان ماویستیبوو، "بڕوانە بیرەوەریەکانی فەرەح هاوسەری شا"عیسە پژمان" سیخوڕی ساواکی لەهەستی شا تێدەگات و بە شا ئەڵی: قوربان ئەگەر ئیزن بفەرموویت، من دەتوانم چارەسەری عەبدولکەریم قاسم بکەم، شا دەپرسێت چۆن؟\nپژمان ئەڵێ بە ڕێگای مەلا مستەفا.\nشا باوەڕ ناکات و ئەڵێ: ئێمە دوێنێ "قازی محمەمەد"مان لە سێدارەدا ئێستا چۆن مەلا مستەفا ئەو کارە دەکات؟\nعیسە پژمان لە وەڵامدا ئەڵێ: قوربان من مەلا مستەفا باش دەناسم، بەس جەنابتان مۆڵەتم بدەن، ئەو ١٠ هەزار بڕنەوەیە کە لەئەمبارەکاندا کەووتوون، هەروەها کەمێک پارەش، هەرواش بوو عیسە پژمان مەلا مستەفا هەڵدەخەڵەتێنێت، لە "ڕۆژنامەی تاخی"دا دەست دەکات بە پڕوپاگەندە و نێوان شەهیدعەبدوکەریم قاسم و مستەفا بارزانی تێک دەدات بەهاوکاری ئاغاکانی مەرگە و قەڵادزێ و دەبێتە شەڕ پاشان ناویانا شۆڕش.\nلە ڕاستیدا مەلا مستەفا سەرەواوێک لە سیاسەت تێنەگەیشتووە، جگەلەوەش ئەخلاق و وێژدانیشی نەبووە، دەکرێت مرۆڤ نەخوێندەوار بێت، بەڵام هەزاران نەخوێندەوار هەن، ئەخلاق و وێژدانیان هەیە و ناتوانن کە باز بدەن بەسەر خیانەتدا.\nتەنها مەلا مستەفا نەبوو کە کەسێکی ئاست نزم و کەسایەتیەکی خوێڕی بوو، بەڵکوو دەووروبەرەکەشی لە خۆی خوێڕیتر و شەلاتیتر بوون، یادی بەخێر حەمەی مەلا قادر ئەندامی مەکتەبی سیاسی حزبی دیموکراتی عێراق، لە گفتووگۆەیکدا توڕە دەبێت و ئەڵێ چۆن حزبەکەی ئێمە دیموکراتی نیە، ئەی مەگەر حزبەکەمان ناوی حزبی دیموکرات نیە؟!\n"سامی عەبدول ڕەحمان" ئەندامی سەرکردایەتی حدک، کەلە حدک جیابویەوە وحزبی نوێی دامەزراند، بەڵام کە پلە و پایەیان دایە، گەڕایەوە ناو کۆمپانیەکەی خێڵی مەلا مستەفای بارزانی، ئیتر کوردایەتی تەنها ئامڕازاێک بوو بۆی، نوسەرێکی ئەڵمانی کتێبێکی نووسی بەناوی "نەوەکانی سەلاحەدینی ئەیووبی" نووسەر لەکتێبەکەیدا دەنووسێت کە سامی جاسووسی سێ سەرەبووە، واتا لەیەک کاتدا سیخوڕی بۆ ٣ وولات کردوەو ساڵی ١٩٦٩، ٢ ملێۆن مارکی لە سەفیری ئیسرائیل وەرگرتووە، درێژە لەسەر ئەم بابەتە وبەڵگەکانی لەو لینکەی خوارەوەدا بخوێنەوە.\nقارەمانێکی دیکەی شۆڕشی گوڵان سیخوڕی سێ سەرە دەرچوو\nمامۆستا کەریمی مەڕەسنە کەباسی " حەسەن میرخان" دەکات، مامۆستا ئەڵێ زمانی زۆر پیسبووە، هەروەها خودی حەسەن میرخان بەگرتنی دەدات، بەڵام جوانمێرێکی وەک "فاخیر مێرگە سووری" هاوشێوەکانی هەرگیز جێگای قبوڵی مەلا مستەفا نەبووە، چوونکە کەسێکی قارەمان و دلێربووە، هەر بۆیە بەشێوەیەک شەهیدیان کرد، کە مەگەر لە زیندانەکانی تورک و شاو بەعسدا ئەشکەنجەی بەو شیوە دڕەندا درابێت، جەلادەکانی مەلا مچە هەنگوین دەسوون لە گیانی شەهید فاخیر مێرگەسووری، مێش مەگەز و زەردەواڵە و هەنگ ووردە ووردە گۆشتی گیانی دەجنن، پاشان شەهیدی دەکەن.\nئەوسا ڕۆشنبیری وەک سامی عەبدوڕەحمان قسەکەریان بوو، ئێستا "هێمن هەورامی" و "ئومێد خۆشناو" "سەرۆ قادر" کە لە مەنهۆڵ بۆگەنترن، واتا ئەم خێڵە ئەوساو ئێستاش هەرکەس لە خۆیان بۆگەنتر نەبێت، ناتوانێت لەناویاندا هەڵبکات.\nنموونەمان هێندە لەبەردەستدایە کەلە ژمارە نایەن، هەرد دوێنێ ٤٠٠ ملیارد دۆلاریان دزی و خەڵکیان بەبرسی بەجێهڵا بۆ چارەنووسی نادیار.\nدروستکردنی سینارێۆ و هاوشێوە چەند ساڵێک پێش ئێستا"شەمدین ساقیق"یان فرۆشت بە فاشیەتی تورک خۆیان لێبێبەری کرد.\nجگە لەوانەش هەر هەمووی سیخوڕەکەی تورک "بروسک یەڵدرم" کە خۆم چاوپێکەوتنم لەگەڵدا کردووە، ١٨ بەشی لە یوتووبدا هەیە، زۆر نهێنی دەدرکێنێت کەلە باوەڕی هیچ کەسێکدا نەبووە، هەرچەند ئەم سیخوڕە بەزۆری لەسەر سنوورەکان ئازاری خەڵکی داوە، لەگەڵ ئەوەشدا هەر کاتێک کە ئەم سیخوڕەی تورک ئاماژەی بۆ هەر جێگایەک کربێت، بۆ نموونە ئاماژەی بۆ جێگایەک کردووە کە تەرمی ١٠ کەسی تێدایە، دەستبەجێ جێگاکەیان هەڵکۆڵیەوە ١٠ تەرمیان دەرهێناوە.\nکلیک لەسەر ئەو دوو لینکەی خواریشەوە بکە بۆ درێژە پێدان لە گوێگرتن لە قسەکانی سندوقە رەشەکەی میتی تورک\nهەر ئەم سیخوڕە ئەڵێت کە کەسانیان گرتووە بەمەبەستی پارە لێستان لەباوک و کەسکاری دەوڵەمەندەکان، سیخوڕ ئەڵی بە دڵنیای زانیومانە کە ئەو کەسەی دەیگرین هەرگیز پەیوەندی بە سیاستەوە نەبووە، بەڵام ئەشکەنجەمان داوە، ئەشکەنجەکەش بە خاولی هەردوو جووتە گونیمان گوشیوە، ئیتر هەرچی کە خۆمان نوسیومانە ئیمزای کردووە.\nوەبیر هێنانەوەی ئەم سیخورە بۆئەوەیە کە سەدان هەزاران سینارێۆی هاوشێوەی فڕاندنی "دالیا مەحمود سەلیمی تیدایە، هیچ بەدووری مەزانن کە باوکی دالییان تۆقاندبێت کە ئەگەر بەپێی خواستی ئەوان لێدوان نەدات ئەوا ئاوا دەکەین کە خۆمان دەیکەن.\nنزیکەی ٥ ساڵ پێش هاوڕێیەکم ویستی لەسەر گرتنی کەسێک لە کوردستان گیرا بنووسێت، خزم و کەسە نزیەکەکانی دەسگیراوەکە تکای زۆریان لە هاوڕێکەم کرد کە وازلێبهێنن، ئەوان خەریکە بە ڕیگای عەشایەری چارەسەری دەکەن.\nجگەلەوەش بەسەدان شێوە کەسانی قەڵەم فرۆش و خۆفرۆشیان بەرداوە گیانی خەڵکە بەشمەینەتەکە، بەمەبەستی سەرلێشیوان و چەواشەکاری، ئەمەش هەموو بوارەکانی گرتۆتەوە، هەربۆ نموونە لە دیبەتێکی کە هەزاران هەزار بینەری هەبووە، پرسیاری پزیشکی لە بەناو دوکتۆر" عبدواحید" دەکەن، دەمی دەبێت بە تەڵەی تەقیو و نازانێت وەڵام بداتەوە، ئەمەش بەڵگەیە کە هەزاران کەسانی ساختەچی لومپنیان بەرداوەتە گیانی خەڵکی لێی بێدەنگن لەئاست ئەو ساختەچیانە.\nبەڵەگەی بەڵگە نەویست کە بڕوانامەکەی دکتۆر عەبدول واحید تەزویرە\nبەڵەگەی بەڵگە نەویست، کە بڕوانامەکەی دکتۆر عەبدول واحید تەزویرە، ئاخر ئەم کابرا دکتۆرە ساختەچییە نازانێت وەلامی پرسیاری زانست و پزیشکی بە تەواویی بداتەوە، هەر لە خۆیەوە قسە ئەبڕزکێنێت و موسوڵمانە نوێژکەرەکانیش گوێی لێدەگرن و سەری بۆ دەلەقێنن.\nڤیرۆسی کرۆنا لە نێوان سەرمایەداری و سوسیالیستیدا\nسەدام بناغەی بەنداوی بێخمەی داڕێژا، بارزانی و تالەبانیش ڕیشەیان هەڵکێشا


خانووی دەستی دوو زۆر گرانترە لەدەستی یەک لە سوید\nبەپێی یاسای بەکرێدانەوەی خانوو، ئەو کەسەی خانوویان بەناوەویەو دەیانەوێت خانووەکانیان نایانەوێت خانووەکانیان ڕادستی کۆمپانیاکانی خانووبەرە بدەنەوە و بەکرێ بدەنەوە، دەتوانن تەنها کرێی ڕاستی خانووەکە، خەرجی کارەبا، ئاو و ئینتەرنێت و تەلەڤیزیۆن وەرگرن. ئەگەر خانووەکەش یان شووقەت ئامادەیە، واتە بە کەلووپەلی ناوماڵەوە بەکرێ بدرێت، ئەوا دەتوانیت ١٠% بۆ لە %١٥بخەیتە سەر کرێی خانووەکە. لەوە زیاتر مافت نییە کرێی خانووەکە زیاد بکەیت\nکۆی سه‌ردان: 16877060


پۆڵ ئالن به‌ڕێوه‌به‌ری كۆمپانیای "ستراتوله‌نچ" یه‌كه‌م گه‌شتی بۆ گه‌وره‌ترین فرۆكه‌ی دنیا رێكخست، كه تێیدا فرۆكه‌كه به‌بێ كێشه گه‌شته‌كه‌ی ئه‌نجامدا.\nهه‌واڵێك كه له ماڵپه‌ڕی "theverge" بڵاو كراوه‌ته‌وه، باس له گه‌وره‌ترین فرۆكه‌ی دنیا ده‌كات و ئاماژه‌ی پێ داوه، دوای ئه‌وه‌ی پۆڵ ئاڵن له سه‌ره‌تاكانی ساڵی 2019 فرۆكه مه‌زنه‌كه‌ی تاقی كرده‌وه، ئه‌مرۆ یه‌كشه‌م 14ی نیسان، سه‌عات 10ی سه‌رله به‌یانی فرۆكه‌كه یه‌كه‌م گه‌شتی به سه‌ركه‌وتوویی ئه‌نجامدا كه له ماوه‌ی 150 خووله‌ك بۆ به‌رزایی 35 هه‌زار پێ فڕی.\nزیاتر ڕوونكراوه‌ته‌وه، ئه‌و فرۆكه‌یه درێژی باڵه‌كانی نزیكه‌ی 117 مه‌تر ده‌بێ و كێشه‌كه‌ی نزیكه‌ی 230 تۆنه. به‌رزییه‌كه‌شی 15 مه‌تره، هه‌روه‌ها فڕۆكه‌كه به شه‌ش بزوێنه‌ر كارده‌كات و 28 تایه‌ی هه‌یه و ده‌توانێت نزیكه‌ی 250 بۆ 500 تۆن بار هه‌ڵبگرێت و فرۆكه‌كه فرۆكه‌یه‌كی جه‌نگی تایبه‌تییه كه مووشه‌كێكی وێرانكه‌ری گه‌ڵگرتووه.\nبه‌ڕێوه‌به‌ری كۆمپانیاكه دیزاینی فڕۆكه‌كه‌ی له ساڵی 2018 ڕاگه‌یاندووه و له سه‌ره‌تاكانی ساڵی 2019 تاقی كردووه‌ته‌وه، هه‌روه‌ها پرۆژه‌ی ئه‌و فڕۆكه‌یه له ساڵی 2011 ه‌وه ده‌ستی پێ كردووه و له‌لایه‌ن "پۆڵ ئالن"ه‌وه سه‌رپه‌رشتی كراوه، پۆڵ یه‌كێكه له ده‌سته‌ی دامه‌زرێنه‌رانی كۆمپانیای مایكرۆسۆفت و ملیۆنێرێكی ئه‌مریكییه.


فەوزی ڕەمزی : ئازاری 1975 . – WTARIKURD\nباوکم ئۆقرە و ئارامی نەبوو ، هەر بە هەیوانەکەدا بە دڵێکی پڕ لە غەم و پەژارە و ڕەنگێکی پەڕیوەوە هەر دەهاتودەچوو ، جارجارەیش بە پەلە دەچووە ژوورەکەی خۆی و ڕادیۆ فلێپس ـەکەی دەگرتە دەست کە هەر لە پێنج شەش ئێستگە بەولاوە ، نەدەخرایە سەر هیچی دیکە ، ئەویش ؛ لەندەن ، مۆنتیکارلۆ ، دەنگی ئەمريكا ، ئیسرائیل . هەرچەندە جاروبار بۆ زاخاوی مێشك گوێمان لە ڕاديۆی کرماشان دەگرت بە تایبەت بەرنامەکانی ڕەوانشاد شوکروڵای بابان و خاتو پەروینی موشیر وەزیری بۆ گوێگرتن لەو شیعرە بە پێز و خۆشانەی کە دەیاندا بە گوێماندا . هەر لەو ڕاديۆيەوە ، دەنگوباس گەرمبوو كە كۆنگرەيەكی ئۆپك دەبەسترێت ( Organization of the Petroleum Exporting Countries )، (OPEC ) و سەرۆكانی وڵاتانی نەوت بەرهەمهێن بانگيشتكرێن ، لەوانەيش شای ئێران و سەددام حوسێن كە لەپاش چەند ڕۆژێكی كەم ڕێكەتنامەيەكی لەنێوان سەددام و شای ئێرانی لێكەتەوە . لە ڕاستيدا ، كەس نەما نەكەوێتە دڵەراوكێ و گێژاوێكی ناديار ، ناديار لە بوون و چارەنووس . لەو بڕوايەدام هەر يەكێك لە ئێمە تووشی لێكترازانێكی دەروونی بووبووين ، هەر خۆمان پرسمان بە خۆمان دەكرد و وەڵامی خۆمان دەدايەوە ، وەك بڵێيت بەرابەر ئاوێنەیەكيت و وينەكەت كەسێكی ديكە پيشاندەدات و لێيــدەپرسێت ؛ ئەری بەرەو كوێ ئێمە هەڵدەدیرێين ؟ وەڵام – هيچ ، كەس نازانێت .\nپێدەچوو ئەوەی ڕێشمەی كاروانەكەمانی گرتبووە دەست ، هەر ئەو دەيزانی و بەس .\nبەرهەرحاڵ ، لە ماڵی خۆمان ، لەم بگرەبەردە و تەمومژە تاريکەدا دەهاتين و دەچووين ، بەتايبەتی باوكی ڕەوانشادم كە هۆش و دڵودەروونی پڕبوو لە ڕووداوی دەردیسەر و نائومێدی لە چارەنووسی كورد . هەر بتبينابا ڕەنگی هەڵبزرکاو و لێوبەباریی تەواو پێوە دیاربوو . لەپڕ مامە عەلی والی بەگی دراوسێمان ( باوکی شەهید تایەری عەلی بەگ ) ئەميش بەوپەڕی پەژارە و داهێزييەكەوە خۆی کرد بە ماڵا . باوکمی دی لەبەر هەیوانەکە وەستابوو . لەبەر شپرزەيی و بێ هیچ سڵاوێك یەکسەر وتی : کاکە ڕەمزی ، هەموو شت تەواو ، ڕێکەوتنەکە مۆرکرا و دەستیان لە ئێمەیش بەردا …. خوا بە خێری بگێڕێت .\nبە دەم هەنسکەوە هەردووکیان چوونە ژوورەوە و منیش چا و ئاوم بۆ بردن . هەر خێرا مامە عەلی بەگ گوتی ، چا و ئاوی چی دەهێنیت ، بۆ دڵ ماوە تا ئەوانە هەڵبگرێ .\nبە هەرحاڵ ، دەرکەوت كە حەمە ڕەزا شای ئێران هەموو پێداویستییەکانی ئەو هەموو خەڵك و پێشمەرگانەی گرتبوە ئەستۆ ، ئەمەيش ديارە دەچێتە بازنەی بەرژەوەندی سياسەتەوە كە شا بزووتنەوەكەی وەك كارتێكی فشار بەكارهێنا و ئامانجەكەيشی بەشێوەيەكی ژيرانە پێکا و بە سەرانی كوردی بێ سەروبنی وت ؛ من هەتا ئێرە بۆتان بووم ، ئیتر کاری من تەواو ، بڕۆن چاری خۆتان بکەن .\nجا گەلی براينە … ئەوەندەمان زانی سەرانی کورد قوشنەقەوە ، چەك سەربەرەوخوار بوونەوە و بە یەكجاری داڕوخان و هەرەسیان هێنا ، هیچیان پێ نەبوو کە بە گەلی کوردستان و پێشمەرگەکانی بڵێن تەنیا ئەوەندە نەبێت : ” کارەکەی ئێمە لێرەدا تەواو بوو ، هەرکەسە بچێتەوە نێو ماڵ و خێزانی خۆی . وەکو بڵێيت لە زەماوەنێكی حەوتشەو و حەوت ڕۆژدا بووبين و بە گەلێك سوپاس و پێزانين ماڵاوايی لە ميوانەكان بكرێت كە بچنەوە ماڵی خۆيان .\nبەڵێ ، ئا بەم ديمەنە تراژيدييە ، سەركردەی كورد و سەرانی دەوروبەری ، بەبێ هێچ ڕوونكردنەوەيەك ، دەسبەرداری ئەو گیانفیدایانە بوون کە ساڵانێكی دوورودرێژ خۆیان بۆ بەختەکردن و ماڵ و منداڵ و سەروەت و سامانیان بۆ کردن بە قوربانی . هەزاران هەزار پێشمەرگەی قارەمان وەك ڕان و مێگەلی بێ شوان مانەوە و ئەمانيش وەك بەرزەكی بانان بۆی دەرچوون .\nیاخوا کەس نەیبینێ ئەوەی من دیم ، بۆ خۆم لە بەر دەرکی سەرا وەستابووم و دەمڕوانی بزانم مام و برا و کەسوکار و برادەران نابینم تا بە هانایانەوە بچم . پۆل پۆل پێشمەرگە و خەڵکی بە خاوخێزانەوە ، هەموو پەژموردە و سیس و لاواز ، بە سواری تراکتۆر یا پیکاپ ، ڕوویان هەڵنەدەهات سەیری کەس بکەن ، تفەنگەکانیان لە بازگەکان لێ وەرگرتبوون یا ئەوەی پێشیبوو سەربەرەوخوار وەك دیلی جەنگ دەردەکەوت . و ڕوویان لە حەوشی سەرابوو .\nنازانم ئەوە عزرائیل ، تۆ لەو کاتەدا لە کوێ بووی ، تا ڕۆحم بکێشیت ، فرمێسك وەك پلووسک بە ڕوومەتدا دەهاتە خوار ، سەیری هەر کەسێکت دەکرد هەر وەك من بە ناو گیانی تێدا بوو یا هەناسەی سواری یا….. یا هەر وەك باوکم لە ژوورەکەی خۆی بە هەڵتروشکاوییەوە لە گریان و ئاهوناڵە زیاتر هیچی بۆ نەمابۆوە .\nبە هەر حاڵ ناخۆشی و ئازار و گرفتەکانی ژیان زۆر زۆرن و ڕەقن .. بەڵام هیچیان وێنەی ئەمەیان نەبوون .\nشەوێك باوکم بانگی کردم و وتی ئەم شیعرەم لەسەرخۆ چەند جارێك بۆ بخوێنەرەوە .\nکاغەزێکی پێدام کە سەرلەوحەی شیعرەکە نووسرابوو ” ئازاری 1975 .\nمنیش بە وردی دەسمپێکرد و هەر لەسەرەتاوە قوڵپی گریانی لێهەڵسا و هەر دەیکێشا بە ڕانیدا .\nچەندین جار بۆم خوێندەوە تاوتاوە دەیوت بوەستە ، بیرێکی قووڵی دەکردەوە و ئەوجا دەیوت باشە دەسپێبکەرەوە تا وتی تەواو ئیتر بەسە لەوە زياتر دڵم بە بەريەوە نەما .\nئەزانی بۆ ئەو سەرلەوحەیەم داناوە ؟؟ تا دوو مانا ببەخشێت ، یەکێکیان بە مانەی ئێش وئازار ، ئەوی دیکە بە مانای مانگی ئازار ( مارت ) ی شوومەکەی ئەم ساڵە دێت .\nئەم هەڵبەستەی باوکم له سینەیەکی بێ غەل و غەشی پڕ لە ئازار و خەم و پەژارەوە هەڵدەقوڵێت کە بەرامبەر بەو هەرەسە لەناکاوەوە بوو کە هەزاران پێشمەرگەی قارەمان و لەخۆبوردو یا کەسانی دڵسۆز و كوردستانپەروەر کە بە چاوتروكانێك هەمووی سڕایەوە و کۆتایی پێهات .\nچەندين جار لەبەرخۆيەوە دەیوت ئاخر …. بۆ …؟\nبۆچی ئاوا هەرەسمان هێنا ، هۆکار چی بوو؟\nبۆچ ئەمانە هەموو بە قسەیەکی شا ـی ئێران ئاوا ڕووخان و پەرتەوازە بوون ؟\n” ئازاری 1975 “\nئێش و ئازاری خه‌می تازه که‌سێ ئه‌یزانێ\nکه برینی ئه‌له‌می * کۆنی له ساڕێژا بێ\nڕه‌ببی ئه‌م کورده هه‌تا ماوه ئیتر نه‌یبینێ\nکه گڵۆڵه‌ی گه‌له‌که‌ی وا له سه‌ره‌و لێژا بێ\nئه‌شکی وه‌ك خوێنی گه‌ش و ئاڵی پیاڵه‌ی چاوی\nوه‌کو ماته‌م زه‌ده به‌م پێیه له‌سه‌ر ڕێژا بێ\nهه‌لێ هه‌ڵکه‌وت و له‌ده‌س هات و به فیڕۆ ده‌رچوو\nمه‌رد ئه‌بێ بۆ هه‌لی ئاینده له ڕاوێژا بێ\nیا ڕه‌ب ئه‌م کورده فیداکاره به ناحه‌ق تاکه‌ی\nهه‌ر له‌ژێر زرموهووڕی قونبله هاوێژا بێ\nله هه‌موو لاوه له ڕووی هێرشی جه‌یش و جاشا\nوه‌ک سوپه‌ر سنگی له‌به‌ر گولـله و ده‌سڕێژا بێ\nحه‌یفه عاله‌م هه‌موو سه‌ربه‌ست و که‌چی کوردی هه‌ژار\nهه‌ر له‌ژێر چنگ و ده‌سی زاڵمی خونڕێژا بێ\nیا وه‌کو جاشی عه‌ره‌ب جه‌یشی نهێنی عه‌جه‌میش\nله که‌مینگاهی ئیباده‌ی گه‌لی حه‌ق بێژا بێ\n” هێزی کورد ئه‌ر نه ئه‌بوو ، شاهی عه‌جه‌م ئه‌یتوانی\nکه له‌سه‌ر شه‌تتی عه‌ره‌ب وا له وت و وێژا بێ **\nچی بڵێم له‌و که‌سه تا دوێنێ له ته‌ك مندا بوو\nکه‌چی له‌م ڕۆوه له‌گه‌ڵ ناحه‌زی خونڕێژا بێ\n” ڕه‌مزی ” ئه‌م کورده که خاوه‌ن حه‌قه هه‌ر ئه‌یسێنێ\nجا ئه‌گه‌ر مافی له‌ژێر بورجی گه‌لاوێژا بێ\nبەڵام ” ڕەمزی ” لە تەك ئەوەشدا هەر بە هیواوە دەژی و هەرگیز ئیمانی بە ڕووخان و هەرەس نییە و هەر دەڕوانێتە ئاسۆ و چاوەڕێی ڕۆژی هات و دەستوبازووی پێشمەرگە قارەمانەکان دەکات .\n* ئەلەم: وشەیەکی عارەبییە و بە مانای ئێش و ئازار دێت .\n** یەکێك لەو بەندانەی کە شای ئێران و سەددام حوسەین لە جەزایر لە سەری ڕێکەوتن ، مەسەلەی شط العرب و هێڵی ” تالهووك ” بوو واتە قووڵترین شوێن لە شط العرب/ دا .


یەکگرتووی ئیسلامی کوردستان , بزاڤێک جیاوز لەکایەی خەبات ونامۆ بەهەندێ حیزبی سیاسی\nكوردیو 05/02/2021 - 14:03 وتار\nدۆستۆیڤسکی دەڵێت: جیاوازبە ئەگەر بە تەنهاش مایتەوە.\nئەگەر سەرنجێک لە پاشخان و پێشخانی یەکگرتوو لە ئێستاو ئەوساشی بدەین نەوەک خۆی و دۆستەکانی بەڵکو نەیارانیشی گەواهی ڕاستییەک دەدەن و هەمیشە ووتوویانە یەکگرتوو حیزبێکە لەوانی دیکە ناچێت.\nبەجۆرێک کادیران وئەندامانی ئەم حیزبە ڕەسەنەی کوردستان هەمیشە لە گوفتاردا ڕاشکاوو، لەبیرو باوەڕدا ڕاستکۆو دروست بوونە .\nیەکگرتووەکان هەمیشە خۆیان بوونە نەبوونەتە دووبارەو کۆپی حیزبێک یانیش کەسێکی تر.\nیەکگرتووی ئیسلامی کوردستان تاکە حیزبێکە خوێنی تەنها مرۆڤێکی نەڕشتووەو ئازاری مێشولەیەکی نەداوە.\nهەرزوو شەڕی ناوخۆی حەرامکردووەو شکاندنی پەنجەکانی بەهەرناوێکەوەبێت نیشتیمانی بێت یانش کوفرو ئیمان بەتاوانی گەورەی داناوە.\nئەمەش بۆحیزبە عەلمانی و تەنانەت ئیسلامیەکانی دیکەش تەواو پێچەوانەو نامۆبووە.\nیەکگرتوو نەلەکۆن و نەلە ئێستاش دا بڕوای بە دروستکردندنی میلیشیاو خەباتی چەکداری نەبووە لەبەرامبەر میللەتی خۆیی و نەیارانیشی دا. چوونکە پێی وابووە خەباتی چەکداری لەبەرمبەر میللەتێکدا کەموسڵمانن قەبوڵنەکراوو نادروستە، جگەلەوەش ئەوان بۆئەوە نەهاتوون تاخەڵکی موسڵمان بکەن بەڵکو خەڵکی موسڵمانەو هاتوون دینداریەکەیان تۆختربکەنەوە.\nئەمیندارەکەشی زۆر زوو ئەمەی بەڕاشکاوی بەگوێی جەماوەرەکەیداداوەو ووتوویەتی: ئێمە میلیشیامان نیەو ناشمان بێت.\nئەمەش بۆ حیزبێکی سیاسی ئەوکات نامۆبووەو حیزبەکانی دیکە بەچەپو ڕاست و عەلمانی ئیسلامیەوە بەیەکگرتوویان ووتووە ئێوە بەبێ باڵی چەکداری ناتوانن درێژە بە کایەی سیاسی بدەن.\nبەڵام واقیع جۆرێکی کەی هێنا، تائەوەی زۆرێک لەحیزبەکانی دیکە دواجار هەمان ڕێچکەی یەکگرتوویان گرت و بۆدرێژەدان بەکایەی سیاسی خۆیان لەچەک داماڵی و ئەوانەشی پێیان نەکرا هەمیشە بەئاواتەوە بوون و دەیان گوت خۆزگە وەک ئێوەمان پێدەکرا.\nبەوهۆیەشەوە یەکگرتوویان ناونا حیزبە سویدیەکە.\nچاکسازی و بندیوار یەکێکیترە لەو جیاوازیانەی یەکگرتوو کەتاکە حیزبی سیاسیە بنکەنوو بندیوارو دووموچەی تێدا نیەو نەبۆتە هۆکاری کەڵەکەبوونی هەڵاوسانی ئابووری و بڕین و کەمکردنەوەی موچەی فەرمانبەرو مامۆستایان بەگشتی.\nئەوە لە کاتێکدا حیزبەکانی دیکەو سێ حیزبی دەسەڵات بەتایبەتی لێشاوێک بندیوارو موچەخۆری نایاساییان هەیەو ئەوەش بووەتە هۆکاری بنەڕەتی ڕێکنەکەوتنی نێوان حکومەتی هەرێم و بەغداو بەرپرسانیش خۆیان لەمەیا شەفاف بوونەو ئەو ڕاستیە تاڵەیان نەشاردۆتەوە.\nئەمانەو چەندین جیاوازی دیکە مۆرکی جوانی یەکگرتووەکانەو تەنها ئەوانن شوناسی جیاوازی و کەڵچەری خەلەو خەرمانێکن کەنەئێستاو نەئەوساش پەشیمان نەبوونەو نین بەڵکو ئەوەی هەیانە شانازیەو تەنها شانازی.